text:
Praise the Lord: Pathian hmin thangthat si ko seh!
Hminsin:
# Powerpoint format download na duh le a hnuai ih downkload link ah click aw la, download theih asi.
# Mi zo khalin Pathian hmin sunlawinak hrangah, nitin zumnak ah thangso dingin le theihnak karhzai ter dingin, zirnak ah siseh mai hrang ah siseh a lak in, man lo in copy, download, zemsuah theih asi.
RUNDAMNAK (SOTERIOLOGY)
Rundamnak
timi cu Pathian in mi-hlo pawl a rundamnak hnattuan asi. Sualnak ah a tluse zo
mi, thlarau ah mithi, milai pawl cu Zesu Khrih ah nunthar a sersiam tharih Amah
Pathian thawn peh zawm awknak thar nei dingin Pathian in Khrih Jesu sungin hna
a ttuan mi asi. Cuticun milai cun Pathian hmaiah dinhmun thar nei in Pathian fa
kan si theinak asi.
Leilungpi
sersiam hlan ihsin Pathian in a Fapa Zesu Khrih ah rundam kan si ding cu Amai
lunghmui zawng le remruat khawkhannak vekin a rak timtuah, tumtah cia mi asi.
Cui Pathian khawkhan mi cu a tikcu a kimtikah leitlunah Zesu Khrih, a kumkhua
Pathian sinak a nei mi, Pathian Thutak cu leitlunah taksa in thuam aw tahratin
milai rundamnak hna cu Pai tumtah vekin a tuah famkim mi asi. Cui milai
rundamnak thutak cu kannih leitlun mi pawl hnenah theihter kan si rualrualin
Pathian Thlarau Thianghlim in a thicia mi milai thlarau cu a nunter,
sersiamthar, hrinthar sal tikah Pathian thawn pehzawm awknak thar in tuahsak
asi. Cui thutak cun milai sungmuril, thlarau a luahkhat tikah milai siatha
theihnak le duhthlannak khalin zianghman rinhlelh, zumhlelhnak um loin Pathian
Fapa Zesu Khrih cu rundamtu ah a hril, a pom, ih a zumnak nung a sungah a
cangvai.
A
SUNGTHU PAWL
I.
Thuhmaihruai
1. Milai
in rundam an ttulnak
2. Milai
in rundamnak an hawl dan
3. Rundamnak
cu Pathian ta a si
4. Tikcu
zirin rundamnak phunthum ah tthenmi (Three tenses of salvation)
II.
Milai Rundamnak Pathian Hnatuan pawl
5. Milai
rundamnak hrang Pathian khawkhan
6. Khross
thu
7.
Ngaidamnak
8.
Thlahthar/Piangthar/Hrinthat/Sersiamtharnak
9.
Thiamcoternak
10.
Diknak
11.
Thianternak
12. Daan
hnuai ihsin luatnak
13.Fa ah
pomnak
14. Zesu
Khrih thissen ruangah Pathian thawn kan naihniam awknak
III.
KHRISTIAN NUN
15. Zumtu
pawl nitin thlarau raal pathum
16.
Pathian in a fale pawl a kilhimnak
17.
Rumdamnak a hlo lo
18.
Piantharnak daltu
19.
Piangthar nun ah si ding
20.
Khristian nun thalennak
21. Zumtu
le sualnak
22.
Khristian nun lungawinak tlaksamnak
23.Thlarau
in khat mi nun
24.
Ruahsannak in tuarfainak
25.
Cawimawinak
I. THU
HMAIHRUAI
1. Milai in
rundam an ttulnak
2.
Milai in rundamnak an hawl dan
3.
Rundamnak cu Pathian ta a si
4.
Tikcu zirin rundamnak phunthum ah tthenmi (Three tenses of salvation)
1. Milai in rundam an tul nak
a. Adam
tluak siatnak ruangah milai hmuahhmuah sual thlah:
(Romans 3:23) kan zatein misual kan si ṭheh ih Pathian
sunloihnak kan co baan lo.
(Romans 6:23) Ziangah tile sualnak ih hlawhman cu
thihnak a si; sikhalsehla Pathian ih laksawng cu kan Bawipa Khrih Jesuh thawn
kan pehzom awknak thawngin kumkhua nunnak a si.
Curuangah;
(Romans 5:8) Sikhalsehla Pathian in ziangtlukinso in duhdawt
ti cu a langter: misual kan si hrih na cingin kan hrangah Khrih cu a thi! 9
b. Mi-hlo,
Lk 10:10
Greek
tongin "Apollumi" timi cu mirangin "Lost' lole "Perish'
tiah an let. Laittong in kan simfiang asile "selinglet thluh",
"siatral", lole "thihnak" ti a si. Milai hlohralnak cu
Pathian hnen ihsin a hlo mi an si. Pathian thawn a um tlang thei lo mi sualnak
an tuah ruangah milai cu Pathian thawn a um tlang thei lo mi misual ah an cang
ttheh.
c. Mitcaw,
mithi: II Kor 4:3-6; Eng a hua, Jn
3:19-21; Sakhua dik lo an nei, I Tim 4:1. Milai cu a thluksiat hnu khalah
Pathian a um asi ti theihnak le biak duhnak mizia cu a nei ringring ko nan
satan in sakhua dik lo pawl kha a pek hai.
d. Mawhsiatmi
an si, Jn 3:18; Pathian thinhengnak hnuai ih um, Jn 1:44 ; Nunnak sungah an tel
lo, Jn 8:36; sualnak sungah a thi Eph 2:1,5; Jn 5:40. Satan fate, Jn 8:44 ;
Satan thuthup hnuai ah a um, I Jn 5:1,9; Eph 2:2 ; Thulunglo fa, Rom 5:19; Eph
2:2 ; Thimlak ih um, Kol 1:13 ; Ruahsan ding um lo, Eph 2:12 ; Sual mizia sal
ah um Mk 7:21-23; Kal 5:19-21; Rom 1:18; 3:20; Isa 64:6 ; Mah le mah rundam aw
thei, lo Eph 2:8; Jonah 2:9.
e. .
Pathian ih raal: Rome 5:10; Kol 1:21;
2. Milai in rundamnak an hawl dan
a. Sakhua
nei lo pawl: Pathian a um ti khal an thei
lo ih an zum lo. An leitlun damsan cu an taksa le thinlung ruahnak diriam ter a
siih leitlun tisa nun le milai pawlkawm awknak ah lungawi tawk ding lawng an
ruahsan mi asi.
b. Sakhua
biaknak nei tu pawl: Milai phuahcawp,
satan pekmi sakhua biaknak nei tu pawl
Milai
sakhua biaknak pawl hin Pathian a um asi tiah an zumih satan bawmnak le
bumnakin Pathian a nungmi be loin milem le sakhua lem pawl an bia.
c. Khristian
sakhua biaknak nei tu pawl:
•Pathian nung
kaihhruainak hnuaiah rundamnak co in Pathian a be tu le
•Khatlamah
leitlun sakhuanak pakhat vekin Pathian nung hmin biaknak rak nei ve tu an um.
•Khristian
sakhuanak cu leitlun biaknak pakhat vekin biaknak rak nei tu pawlin rundamnak
an co tum dan cu a hnuailam vekin asi; Sakhua mittha sinak, Thilttha tuahnak ,
Sakhuanak ih cangvaihnak a phunphun, Baibal theihnak, Sakhuanak ah hman
awknak/pumpeknak, hivek sakhua cangvaihnak pawl hmangin kumkhua nunnak vanram
co tumtu an um.
•Khristian
sakhua nak cu leitlun biaknak pakhat vekin rak hmangtu pawlin rundamnak an co
thei lonak thu cu a hnuailam vekin sim theih asi: Khrih thawn peh zawm awknak
an nei lo, Eze 18:4; An sual leiba peksaktu an zum lo, Heb 9:22 ; An thianghlim
lo, Pui 11:44-45; Heb 12:14; Satan fa sinak ihsin milai zuamnak in luat thei
nak an nei lo, Jn 8:34 ; Farasi felnak thawn vanram kai an tum ringring, Mth
5:20 .
•
3.
Rundamnak cu Pathian ta a si:
a) Milai
rundamnak ah Pathian thinlungput : A tluse
zo mi milai parah a zangfahnak cu theihterin a um ding, Eph 2:7; Kumkhua nunnak
milai in an nei ding, Jn 3:16 ; Thilttha tuahnakah an ttawm ve ding, Eph 2:10 ;
Pawl kawm awknak ah an tel ve ding, I Jn 1:1-17 ; Amah theihpitu an si ding, II
Kor 5:10-15;
b)
Milai rundamnak cu Pathian ih ttuansuak mi asi :Pa in a rak ruat cia, Jn
2:9; Sam 3:8; Rom 8: 28-30; Pa in a ttuan, Jn 1:29; I Jn 2:1,2; Jn 19:20 ;
Thlarau Thianghlim in milai a kaihruai, Jn 16:7-11; Daihnak, Eph 2:14-18, Kol
1:20; Eph 2:17; Eph 2:4; Jesu Khrih milai sualman thawinak a pekmi le thihnak a
tuar mi cu Pathian khawkhan cia mi vekin asi, Dung2:23;4:27-28; Rom 3:25; Jn
10:18; 18:30; Lk 23:46; Heb 9:14.
c).
Jesu Khrih a thihnak in a ttuansuak mi
Milai
sualman cawhkuan cu peksak asi:
i)
Daan hnuai ihsin
luatnak (Daan tawpternak), Jn 1:18; Rom 6:14; 10:4; 7:1-6; II Kor 3:1-18; Eph
2:15; Kol 2:14; Kal 3:19-25;
ii)
Sualnak ruangih hremnak ihsin luatnak, Rom
3:25;
iii)
Sual lak ihsi tlennak, Rom
3;24; Eph 1:7 ; I Pet 1:19 ;
iv)
Milai lamah rem awknak, Rom
5:6-11; II Kor 5:19-20;
v)
Patian ti lungawinak I Jn
2:2; Rom 3:25,26;
vi)
Zumtu pawl thianfainak, I Jn
1:7,9; Eph5:26;
vii)
Leitlun daan le thuneihnak ih
dodalnak lak ihsin luatnak, Kol 2:14,15; Heb 2:14-15; Jn 16:11;
viii)
Mah le mah tisa nunhlun mizia
parah thutthennak Rom 6:1-10;
ix)
Isreal pawl miphun rundamnak
Rom 11:26,27.
d. Jesu
Khrih cu mi zapi hrangah a thihnak thu Thuthiangin a simmi pawl, Lk 19:10; Jn 3:16; II Kor 5:19; I Tim 2:6; 4:10; Tit
2:11; Heb 2:9; II Pet 2:1; I JN 2:2.
e.
Jesu Khrih dinhmun hranhran
•Milai in a
thuam awknak hlan, Jn 1:1; 17:5; Kol 1:17; Heb 13:8; Milai sinak thawn a thuam
awknak (knosis), Phi 2:5-9; Heb 2; I Jn 4:2; Isa 7:14; Mth 1:23; Sem 3:15; II
Kor 5:21 ; Sual thawinak, II Kor 5:21; Thihnak ihsin thawhsalnak; A ratsalnak
le lalnak; Leitlun let awknak, I Kor 15:24-28.
4. Tikcu zirin rundamnak phunthum ah tthenmi (Three tenses of salvation)
a)
Sual ruangih mawhsiatnak le cawhkuan ihsin rundamnak (ttuan ttheh zo mi-Past)
•A
tikcu/Ziangtikah a cang: Milai pakhat in
Jesu Khrih ah zumnak aneih veten cui rundamnak cu a co mi a siih a kumkhua
hrangin voikhatah a cang famkim zo. Thuthiangin a simmi: Dung 16:30-31; Eph
2:8; I Tim 1:9
•A candan: -Pathian lam hnattuan: Jesu Khrih in thihnak tuar
tahratin milai sualman cawhkuan a pek I Kor 15:3-4
•Milai lam
hnattuan: Pathian in milai rundamnak hrang
hna a ttuan ttheh zo mi thutak, milai thlarau thi cu Khrih ah sersiamthar,
ti-nung sal asinak thutak cu milai siatha theihnak sungah theihter asi veten
milai cun a zumih Khrih cu a pom, rundam asi, Dung 16:31.
•Pathian in
milai parah sualman leiba a phutmi cu Khrih thisen in a peksak zo ruangah
Pathian in milai parah mawsiatnak zianghman nei nawn loin milai parah a lung a
kim.
b)
Sual huham cahnak lak ihsin rundamnak (Zumtu leitlun nunah a cang rero lai
mi-Present)
•A
tikcu/ziangtikah a cang: Zumtu leitlun a censung cu a cang ringring ding mi
asi: an zum thawk ihsin leitlun an suahsan tiang.
•Thuthiangin a
simmi: Rom 6:1-14; Kal 5:16-25; Rom 8:2-4; Phi 2:12-13.
•A candan:
Pathian lam hnattuan: Thing Khross parih
Khrih hanttuan ruangah satan thiltitheinak cu neh in a um zo, Thlarau
Thianghlim in zumtu nitin nunah Thuthiangin a sim vekih nung thei dingin le
sual nehnak nei thei dingah sual huham cahnak lak ihsin a kaihruai ih a runhim
hai.
•Milai lam
hnattuan: Cuticun zumtu cun Pathian ah
hngat aw in thlarau kaihhruai le thununnak hnuaiah a nung, Rom 12:1.6:16; Kal
5:16.
c)
Sualnak hmai ihsin runsuak nak, zalennak (a cang lai ding mi-future)
•A thawknak: Zumtu cu tisa in a thih tikah sual thiltitheinak in a
hnaihnawk ban nawn lo. Cun Khrih a ratsal tikah zumtu pawl cu ti danglam in an
um dingih leitlun sual thiltitheinak in zianghman a hnaihnawk thei nawn lo
ding.
•Thuthiangin a
simmi; I Jn 3:1-3; I Pet 2:3-5; Rom 13:11.
•Jesu Khrih a
ratsal tikah amah zumtu pawl cu a kumkhua a siat thei lo mi ruangpi in an thuam
aw dingih sankhuk in Pa'I inpi ah an cawl ding.
II. RUNDAMNAK TUANSUAK DAN
Thutlangpi
pawl:
1. Milai
rundamnak hrang Pathian khawkhan
2. Khross
thu
3. Ngaidamnak
4. Thlahthar/Piangthar/Hrinthat/Sersiamtharnak
5. Thiamcoternak
6. Diknak
7. Thianternak
8. Daan hnuai ihsin luatnak
9. Fa ah pomnak
10. Zesu Khrih thissen ruangah Pathian thawn kan
naihniam awknak
1.
Misual
rundamnak hrangah Pathian khawkhan dan le hnatuan dan pawl
Pathian
in amai lungthlitum, duhthusam le lunghmui zawng vekin sualnak ah a tlu sia, a
thi zo hnu milai cu a Fapa sungin tlensuakin sankhukin amai insang sungtelah a tuah
hai.
a. Pathian
in rundamnak hrangah a tuah mi cu:
•Milai in theihnak le tonmi um
loin Pathian in thiam a coter mi a si-(thiamcoternak)
•Pathian in Jesu Khrih ah milai
dinhmun thar a sersiammi cu a tleng aw dah lo-(fa sinak dinhmun)
•Milai tuahnak ah zianghman a
tthum aw lo: Pathian Fapa Jesu Khih ih tlennak ruangah asi.
•A kumkhua daih mi asi: kumkhua
nunnak ro
•Fapa sung lawngin theihnak a um,
Rom 15:13; I Pet 2:7; I Siang 10:7.
b. Pathian sankhuk khawkhannak in asi:
Pathian in sankhuk rei ihsin khua a rak khang
cia ih Fapa sungin a khawkhan mi a tuahsuak mi asi.
•Pathian in ziangkim a
theihcianak vekin khua a rak khan cia mi asi, Rom 8:29; I Pet 1:2
•Pathian in a rundamnak co tu
ding pawl cu a hril cia, I The 1:4; I Pet 1:2; Rom 8:33; Kol 3:12; Tit 1:1
•Pathian in a rak ruatcia, Eph
1:11; Rom 8:29,30; Eph 1:5
•A thlang cia, Mth 22:14; I Pet
2:4
Pathian
in a ttuan dingmi a hril cianak thu zirh,
•San mureng rei ihsin Pathian
hnattuan asi, Eph 1:4; I The 2:13; 2 Tim 1:9.
•Leilung sersiam hlan ihsin khuaw
khan cia mi asi, Thup 17:8; 13:8
c. Pathian
in a hrilcia nak ah a thu hrampi:
i) Amai
lunghmui zawng, Eph 1:5.
ii) Amai
duhnak vekin, Eph 1:5.
iii) A
zangfahnakin, II Tim 1:9.
iv) Amai
tumtahnak vekin, II Tim 1:9.
v) Milai
sinak zianghman a tel lo (Milai tuah tthatnak maw an tuah tthat dingmi a rak
hmuh cia nak ruangah asilo) II Tim 1:9; Eph 1:8,9.
vi) Pathian
laksawng asi, Eph 1:8,9.
vii) Amai
bul khawkhan dan vekin asi, Eph 1:11, (Pathian in sualnak ah a tluse zo hnu
misual rundamnak ding thu khua a khan tikah midang an tel lo).
viii)
Mimal (bulpak) a hril cia-nak, Dung 13:48; Rom 9:11; I The 1:4.
ix) Cuti
cun a hrilcia nak cu Pathian hmin sunlawinak hrangah asi, Eph 1:4-6; I Kor
1:30,31.
x) Miphun
pakhatkhat hril biknak in asilo, Rom 9:24; Thup 5:9.
xi) A
hril cia mi pawl cu a tikcu te ah cawimawi in an um dingih zohman an hloral lo
ding, pakhat hman bet asi fawn lo ding, Rom 8:28-30; II Tim 2:19; Jn 6:39.
xi) Jesu Khrih ttongkam, Mth 11:25-27; Jn 6:37,39;
15:16,19.
xii)
Pathian in aruat cia mi tikcu ah milai hnenah a ruat cia vekin a takin thlenter
asi, I The 1:4; II The 2:13,14; Kol 3:12-4:6.
xiii)
Milai cu Pathian ih hril cianak fiang aw ding kan si, II Pet 1:5-11
xiv) Hril
cia nak cu rundamnak hrang lawng asi loih hnattuan/rawngbawlnak hrang khalah
asi, Jn 6:70; Dung 7:15,16; 17:16.
d. Milai Rundamnak Pathian khawkhan:
( ruatcia) thu ah ruahdan a phunphun:
•Pathian in
milai rundamnak hrangah ziangvekin khua a khangih cui a khawkhan mi tuah famkim
asi theinak dingah milai ziangvek mawhphurhnak a nei ti mi thu ah ruahdan a
phunphun bang aw lo mi a umih ziangvekin Pathian Thuthianghlim in a zirh ti mi
theih le thlun a thu pi zet.
A
ruatcia thu ah ngaihdan le pomdan tlangpi pathum:
i) Zumnak
hmuhcia-Forsight faith-by H. Thiessen
Pathian
in milai (pakhatkhat) in Jesu Khrih a zum dingmi kha a rak hmuhcia (theihcia)
ruangah a Fapa sungin rundamnak co dingah a rak ruat cia, a rak hril cia.
ii) Mibur
in thlen cia- Coporate election- by R.Shank
•Pathian in
mimal (bulpak) pakhat cio a rak ruat cia in a rak thlan mi asilo ih zumtu mi
burpi cu Jesu Khrih ah rundamnak co dingin a rak ruat cia lole hril cia mi an
si.
iii)Mimal
(bulpak) thlan cia- Individual election-by Berkhof
•Pathian in
amai hmin sunlawinak hrangah amai duhnak, lunghmui zawng, tumtahnak le
lungawinak vekin milai (bulpak) pakhat cio cu a Fapa Jesu Khrih ah zumnakin
rundamnak co dingah leilung sersiam hlan ihsin a rak ruat cia ih a rak hril cia
mi asi.
Thuthianghlim sungah Pathian in rundamnak
hrang khua a khan cia nak thu simnak ah a hman mi ttongfang/kam pawl.
Thu
sirhsan: Theikim, Sam 139; Khawkhannak,
thusuah le thiltum, Eph 1:11; Ropitnak Sam 135:6.
Ttongkam
hmanmi in a kawk mi pawl:
i) Hrilcia nak
(election), Thesolonian khua ih zumtu pawl-II The 2:13; mi tampi- Dung 13:48;
mi hrekkhat pawl cu an tel lo- Thup 13:8; Paul-Dung 9:15; milai fimnak ruangah
asilo, I Kor 1:27,28.
ii)
Ruatcia nak (predestination): Greek
tttongin “prooridzo” asiih mirangin “to mark off beforehand” tiah hman asi.
“Hlan ihsin ruat cia, hminsin cia” tinak asi. Tikcu le caan a thawk hlan ihsin
Pathian in a ruat cia, I Kor 2:7. Zesu parah leitlun mi in an tuah mi khal kha
Pathian in a khaukhih cia/ruat cia vekin asi, Dung 4:28. Leilung sersiam hlan
ihsin a fa sungah hril cia le ruat cia mi, Eph 1:4-5. A roco dingah ruat cia
mi, Eph 1:11. Jesu Khrih bangnak nei dingah ruat cia mi, Rom 8:29.
e. Milai Rundamnak Pathian khawkhan:
Theihcia nak (foreknowledge)
•Milai in Jesu
Khrih an zum dingmi kha Pathian in a rak hmuhcia/theihcia ruangah rundamnak co
dingah a hril, a ruat cia si sawn loin Pathian in amai ziangkim theihcianak
ruangah ziangvek a tuah ding ti mi a theih cia vekin a duhmi a tuah ding mi
pawl kha ziangkim a sersiam hlan ihsin a ruatcia ih a Fapa Zesu Khrih sungah
rundamnak co tu ding pawl khal a rak ruat cia in a hril cianak asi sawn. (Milai
in Zesu Khrih an pom le zum dingmi Pathian in a thei cia ih curuangah a Fapa
Zesu Khrih a zumtu ding pawl cu rundamnak co tu si dingah Pathian in a ruatcia
ih a hril cia hai asi ti Thuthianghlim sungah khui tawk hmanah a um lo).
•Greek ttongin
“proginosko” timi cu mirangin “prior knowledge” tinak asi ih lai ttongin “a
hlan khan in thei cia” tinak asi.
•Pathian in milai rundam sidingah a hrilcia nakah a thu
hrampi:
•-Theikim
Pathian a sinak, ropitnak; duhdawtnak; zangfahnak; zawnruahnak; cawimawinak,
Dung 13:48; Rom 8:28-30; Rom 9:11-13; Thup 13:7, 8
•Pathian in
ziangtin milai cu a hril cia, (Rom 8:28) milai duhthlannak in ziangvek
mawhphurhnak a nei ve ti mi thu hi theihsual a awl zet. Mi hrekhat ruahnak
vekin “Pathian in milai cu khawl vekin a duhduh in a hril”(mechanistic view)
kan titikah milai duhthlannak in zianghman hmun a nei nawn lo. Thuthiang sungah
kan zoh asile Pathian in ziangkim a khawkhan cia mi cu tuahsuak nak dingah
ziangmaw cin milai duhthlannak a cangvai mi kan hmu thei, Eph 1:5; Mth 11:28.
Cun mi hrekkhat pawl lala cun “Pathian in ziangkim a ruatcia ih a ruatcia vekin
milai tuahnak um lo khalin ziangkim a famkim thluh ding” an ti. Thuthiang
sungah kan hmuh thei mi cu Pathian in a khawkkhan mi a tuahsuak nakah le
thahrum hmangin milai duhlocingin zumter, a thu awiter asi loih milai in amai
duhthlannak cu za ah za hmangin Pathian a zum ih a thlun ti mi kan hmu, Jn
3:18. (Pathian Thlarau in a thi mi misual pai thlarau cu a nunter tikah a
thlarau mit a vang ih a siatha theihnak zapi, thinlung duhnak zapi thawn sual
sirnak thawn Pathian a pan sawn asi).
•Asinan,
Pathian hrilnak le ruatcianak cu milai zumnak ah a tthum aw mi asilo, Rom 9:11;
Eph 1; II Tim 1:9. Pathian in milai a hrilcia le ruatcianak ah milai duhnak le
zumnak a rak tel lo nan Pathian in a duhmi a tuahsuak tikah milai duhhrilnaknak
cu zalennak pe in milai duhhrilnakin thinlung diriam zetin a hril ve theinak
dingah theihnak a pekih a hril sawn asi.
•Hrilcia
zirhnak dodaltu pawl cun Pathian in zohman hloral dingah a sianglo ih a duh lo
ruangah zohman hril bul mi le ruatcia bul mi a nei cuanglo ding, an ti. II Pet
2:4; l2, Rom 9:20 bungcang hi ttansan zoh aw.
•Pathian
thiltum ziang asi ti kan zoh asile mi hrekkhat cu kaan tahratin mi hrekkhat
rundam co dingah hril an sinak thu kan hmuh thei mi a um, Thuf 16:4; Rom 9:22;
I Pet 2:8; Jude 4.
•
f. Milai Rundamnak Pathian khawkhan:
khaikhawm tawi
•Pathian in
ziangtivekin milai rundamnak dingah khua a rak khang ti malte kan sim zo vekin
a tu ah a khawkhanmi a pitlinter dan malte kan zoh hrih pei.
i)Rem
awk salnak -Pathian in milai pawl cu amah
thawn rem aw dingin a tuah zo, II Kor 5:18; Kal 1:20. Curuangah milai cu
Pathian hmaiah raal kan si nawn loih amah thawn rualrem aw ding kan si, Rom
5:10; II Kor 5:20.
ii) Tlennak
•Pathian in
misual a tlennak, Kol 1:14; I Pet 1:18; Rom 3:24.
•Cuticun milai
cu Pathian daan ih mawhsiatnak ihsin tlen zo mi a siih daan mawhsiatnak ihsin
kan luat zo, Rom 5:20; Jn 5:24; I Kor 11:32.
iii)Thawinakin
lungawinak
•Milai sual
hmuahhmuah hrangah voikhat thawinak cu pek asi zo, I Jn 2:2; Rom 3:24,26.
•Milai sualnak
hmuahhmuah cu sual tlentu in a phur thluh zo, I Pet 2:24; Rom 4:25.
•Milai nun
hlun/mihlun cu thing khross parah khenbet in a um zoih Pathian mithmuh ah milai
cu mithar/sersiamthar asizo.
•Jesu Khrih
thawn khenbehnak, Rom 6:6.
•Jesu Khrih
thawn thihnak, Rom 6:8; II Pet 2:24.
•Jesu Khrih
thawn phum in kan um zo, Rom 6:4; Kol 2:12.
•Jesu Khrih
thawn kaithawhsal in kan um zo, Rom 6:4; Kol 3:1.
•Zesu Khrih
thawn to tlang kan si, Eph 1:3.
g. Pathian kawhnak
The Gospel call and effective calling)
Senpi
vangtlang kawhnak (Gpspel call):
•Pathian in
leitlun mi hmuahhmuah rundamnak co dingin Thuthangttha theihter dingah khua a khannnak
asi, Rom 10:14. Asinan milai tluksiatnak cun milai sinak mizia pawl a siatsuah
thluh zo ruangah milai in amai palung suak in Pathian duhtlan theinak a nei
nawn lo. Pathian ih pomtlak si dingin milai in amah le amah a tuahtha aw thei
lo.
•Mimal
tin bulpak kawhnak (effective call) Rom 8:30
•Pathian in a
tluse zo mi milai rundamnak dingah a Fapa neihsun sungin hna a ttuan mi pawl cu
a takin a famkim theinak dingah amah Pathian lala in mimal hnenah
sersiamtharnak, hrintharnak le thleng awknak a pek hai.
•Cucu Pathian
hnattuan asi. Pathian Fapa sungin milai rundamnak hna a ttuansuak tikah misual
pawl cu anmai duhthlannak vekin rundam mi sithei dinhmunah a ret hai asi loih
Jesu Khrih ah nunthar ih nung dingin thlarau in a hrinthar hlei ah a
sersiamthar ih minungthar ah a canter hai asi sawn, Rom 8:29.
•Thuthiangin
ziang a sim: I Kor 1:9; I Pet 2:9; I The 2:12; Rom 1:6,7; I The 4:7; I Kor 7:5;
Kal 5:15; Eph 1:18; I The 4:7; I Kor 6:12; Rom 8:30
•3. Pathian in
misual a kawhnak cu Thuthangttha theihnak in asi, II The 2:14. Misual pa in
Thuthangttha a theih tikah a takin a sunglam nunah Thlarau in hna a ttuanih
Pathian in misual a rundamnak cu tuah famkim a si. Cuticun misual cun
Thuthangttha a theih tikah a thinlung duhhrilnak zaten thawn a sual zir in
Pathian a hril dingin Pathian thawn rem awknak cu a takin a nunah a lang ding.
6.KHROS HNATTUAN
Khros
hnattuanak sungah a tlangpi thu in pathum tlennak, Pai lungawinak,
le rem awk salnak timi kan zir ding. Tlennak timi ttongkam hi Thuthlunhlun
ah voi 132 a hamngih Thuthlungnthat ah voi 22 a hmang. A tlangpi thu in
"man pek ih lei/tlen" ti mi simnak ah an hmang.
i)
Tlennak
a) A
tlentu: Zesu Khrih lawngin leitlun sual
lakah a tlu se zo hnu milai pawl cu a tlen suak thei.
•aa) Zesu Khrih cu Pathian sinak a neih ruangah leitlun
milai pawl sualnak tlensuak thei dingah a tlingin a tlak asi. Jn 1:1-3;14; Heb
1.
•bb) Zesu Khrih in amai duhtlannak liolio in leitlun mi a
tlennak asi, Lk 22:42; Phi 2:5-8; Heb 12:1,2
b)
Tlennak ttuan suak dan:
•aa) A lei ih lei mi, "Agorazo", "to
buy", lei tinak tttongkam hman asi. Rev 5:9; 14:3, 4.
•bb) Bazar ih zuar mi lei suak zo, Kal 3:13; 4:5; Eph 5:16;
Kol 4:5
•cc) Tlennak cun zalennak a hringsuak: (Ai-awhnakin)
man peksaknak in zalennak tuahsuak asi, I Pet 1;18
c.
Tlennak in a rahsuak mi :
•aa) Daan hnuai (mawhsiatnak) ihsin zalennak, Kal 3:13
•bb) Sual ngaidamnak, Eph 1:7; Kol 1:14
•cc) Thiamcoternak, Rom 3:24
•dd) Daan hnattuanak ihsin lautnak, Kal 3:24,25; Kal 4:5;
Rom 6:14
•ee) Thianternak ih hrampi, Tit 2:14; Kal 1:4; Eph 5:25-27
•ff) Satan parah nehnak Kol 2:14,15; Heb 2:14,15
•gg) Cawimawinak hrampi, Rom 8:23
ii) Pathian
le milai rem awksal nak
•Rem awksalnak
cu Pathian hanttuan a siih Jesu Khrih thing khross parah a thihnak in leitlun
milai le Pathian kar lakah rem awksalnak cu tuah famkim asi. Cuticun Jesu Khrih
a zumtu cun Pathian thawn rem awknak a kar lakah zianghman hnai hnawknak um lo
ten rualremnak a nei thei sal asi.
1) TT sungah rual remnak ttongkam hman dan
•aa) "Katallage" : Umnak party (pawl ) thleng, Rm
5:11; 11:15; II Kor 5:18,19
•bb) "Katallaso": Raal ihsin rualpi ttha ah
tuah/cang, Rom 5:10; I Kor 7:11; II Kor 5:18-20 cc) "Apokatallaso"
•Raal awknak hmuahhmuah cu hlawnhlo in rem awknak Eph 2:16;
Kol 1:21
•
Thuthiang
in rem awksalnak thu a zirh mi
•aa) II Kor 5:17-21, Sersiamthar zumtu pakhat cio rem awknak
•Rom 5:6-11 , -Milai cu zianghman theihnak nei lo, "Tha
nei lo" a si. -tthathnemnak nei lo, "Pathian misa lo". -Pathian
hmaiah misual a si -Pathian thawn ral aw
•Eph 2:16: -Zesu
Khrih ruangpi ah zumtu pawl unau sinak
•Rom 11:15 :
Leitlunah Pathian thawn rem awknak
•Kol 1:20-22, Leitlun
rem awknak Rom 8:22; Kol 1:20
Pathian
le milai karlak rem awknak in pehtlaih tikah:
•Thlarau
Thianghlim baptism, I Kor 12:13
•Hrinthar nak,
II Kor 5:7
•Mialai dinhmun
zirih thianternak,
•Thiamcoternak,
•Pawl kawm
awknak,
•Thianternak
famkim
•Cawimawinak
iii. Pathian
lungawinak
•Jesu Khrih
thihnak in Pathian thianhlimnak, duhdawtnak, diknak le dingnakin milai parah a
phutmi cu amai lunghmui zawngin a khawkhan cia vekin tuah famkim a siih Pathian
thinlung di a riam ter. Pathian in misual pawl parah a phutmi pawl cu tuah
famkim asi.
Ttongkam
hmainmi: aa) Hilasoms, I Jn 2:2; 4:10;
"Lang theinak" ; bb) Hilaskomai, Lk 18:13; Heb 2:17, "to render
propitous to one's self, to appease"
Pathian
ti lungawi a ttulnak: aa) Milai cithlah
sualnak ; bb) Pathian diknak in a phut Rom 3:25, 26; cc) Misual aiawh ah Jesu
Khrih thihnak (aiawh a ttulnak), Pathian ti lungawi ttul lo sehla, Zesu Khrih
thih a ttul lo ding. Isa 53:5,6; I Kor 15:3,4; Kal 1:4; 3:3; Heb 9:22,28; I Pt
1;18,19; 2:14
Aiawh
ttuannak in Pathian ti lungawinak:
aa) TH
sungah thawinak in Pathian ti lungawinak, Pui.1-7. Milai sualnak ruangah
Pathian thinhengnak cu thawinak in tlawnlungawi asi.
bb) TT
sungah Pathian ti lungawinak;
1) TT
ahcun Zesu Khrih in mi zapi hrangah thawinak voikhat a pe ih Pathian lung a ti
awi. TH sungah cun sual thawinak cu voi tampi pek a rak si, Heb 9:28.
2) TT
sungah Zesu Khrih in voikhat thawinak a rak pek mi cu a famkim le kumkhua daih
a siih TH sungih thawinak cu voi tampi pek mi a rak siih a famkim lo mi le
kumkhua daih lo mi asi, Heb 10:4.
3) TH lai
ahcun thawinak pek tikah runnung in zianghman theihnak le duhnak telloin
thawinak cu pek a rak siih TT ahcun Jesu Khrih in amai duhnak le theihnak vekin
leitlun misual hrang thawinak cu a kumkhua hrang in tuah famkim asi.
Pathian
ti lungawinak in a rahsuak mi
•Misual pawl
ngaidam dingah Pathian a lung a kimih a dik fawn. A thianghlim mi Pathian hrangah
a diknakin misual parah a phutmi cu Khross parah tuah famkim asi. Sualnak cu
zianghman baksam um loin a ngaidam zo. Ziangruangah tile milai sualnak ruangah
cawhkuan pawl cu Jesu Khrih in a pe ttheh zo ih sualnak pakhat ruangah voihnih
cawhkuan phut le cawh asi thei lo. Milai cu a dik asi tiah phuang dingah
Pathian cu a dik. Milai sualnak ruangah Pathian in a phut mi hmuahmuah cu Zesu
Khrih in thing khross parah a tuah famkim zo ruangah Pathian in milai cu sual
man leiba nei nawn lo, midingah a siar tel zo. Ziangruangah tile milai sualman
cu pek famkim asi zo ih Zesu Khrih diknak cu milai diknak ah pomsak an si zo
ruangah asi.
7. NGAIDAMNAK
•Milai in amai
sual ngaidamnak ding hrangah thil pakhatkhat a tuah ruangah si loin milai sual
man cu peksak asi zo ruangah milai sualnak cu ngaidam a sinak sawn asi. Misual
cu a sual man ah a nunnak liam ding asi vekin a aiah nunnak pakhat pek asi
ruangah a sualman liam ding ihsin a luat ih a sual man cu ngaidam asi zo, Heb
9:22b.
•Ttongkam hman mi pawl:
"aphieemi", "todismiss","to put away",
"tawpter”, "lakhloh" tinak asi.
•Sual
ngaidamnak thu hrampi: -Sual thawn a um
tlang thei lo mi Pathian thianhlimnak cu diriamter asi. -Pathian dingnak in a
phutmi cu diriamter asi. satan in zianghman ttong thei mi a nei lo. milai sia
le ttha theihnak cu thianter a ttul, -hminsin: Eph 1:7; Kol 1:14
•Sual
ngaidamnak in a huap zat: Zesu Khrih a
zumih amah ah a ummi pawl hrang lawngah sual ngaidamnak cu a takin an nunah a
thleng, man a nei, Kol 2:13. Rundam cia zo mi pawl hrangah, I Jn 1:3-2:2.
Kanmai sual cu kan thei Tawk ih kan phuan awk le sir awk a ttul, I Kor. 11:31;
I JN 1:9.
8. HRINTHARNAK, PIANTHARNAK
Mi
hmuahhmuah hnenah “Pathian in a lo dudhawt asi” ti ah sim ding tuanvo kan nei.
I.
Piangthar, hrinthar, sersiamthar hrih lo mi
milai dinhmun:
Milai in
kanmah le kanmah kan theih awkdan cu danglam deuh asi thei. Pathian mithmuhah,
kan sinak taktak, kan thlarau dinhmun, ziangvek ciah kan si timi zoh hnik uhsi.
Bible in a simmi kan zum lo asile, Pathian kan zum kan timi cu milai ruahnak
men asi thei.
Bible in
piangthar hrih lo, hrinthar hrih lo milai dinhmun thu a simmi cu:
i)
Thlarau ah mithi, Pathian thawn pehzawm
awknak nei lo kan si:
Eph
2:4-5, 4, Sikhalsehla Pathian ih in
zaangfahnak cu a tlamtling ngaingai ih in duhdawtnak khal a tumzet ruangah, 5,
kan sualnak sungah thlarau lamin mithi cia kan si ko nain Khrih thawn nunnak ah in thoter sal zo. Pathian ih
zaangfahnak thawngin rundammi nan si.
Thalrau
lamah mithi, mahte nunnak pe aw thei lo, nunter hmaisak tul mi kan si. Mithi
hnenah zo si thu sim rero ding? Ti ah kan um asile, Zesu in a sim, “Lazarua,
tho aw” ati ih a tho vekin nunnak petu Thlarau in a Thutak hmangin
sersiamthar nak hnatuan atuan asi.
ii)
Pathian thinhengnnak ih thuthennak tuartu
ding kan si:
Eph.
2:3, Thungai in kan ti le kan zatein anmah
vek thotho kan rak si; kan taksa hurnak thlunin kan rak nung, kan tisa le
thinlung ih hiarmi poh kan rak tuah. Kanmah si daan te cekci ih kan rel ahcun
kannih khal midang vek thotho in Pathian
thinhengnak a tuartu ding kan si.
iii)
Hrinthar hrih lo mi, tisa mi cu thimnak ih
fate kan si:
John
3:19 , Thuṭhennak timi cu hiti in a
si: leilung tlunah hin tleunak a ra thleng, a sinain mi in tleunak hnakin
thimnak an duh sawn; ziangah tile an tuahnak a ṭhat lo ruangah a si.
iv)
Lungto vek tisa thinlung thawn kan nung:
Eze
36:26; Thinlungthar le nunnakthar ka lo pe
ding. Lungto bangih a hak mi nan thinlung cu ka la dingih thinlung neemte ka lo
pe ding
v)
Pathian ti lungawi thei lo, Pathian ih ral
kan si:
Rom
8:7; Curuangah mi pakhat minung sinakih a ukmi cu Pathian ih ral a si, ziangah tile Pathian ih daan a thlun lo; a thlun duh lo lawng si loin a thlun thei lo.
vi)
Tisa thinlung in Rundamnak Thuthangtha a co
hlang thei lo:
I Kor
2;14; Thlarau minung a si lomi pawl cun
Pathian Thlarau hnen ihsin a rami laksawng cu an co thei lo; a theih khal an
thei thei lo. Ziangah tile cuih laksawng pawlih sunlawizia cu thlarau thinlung
lawngih theih theimi a si ih cumicu annih hrangah cun aat-hna a si.
vii)
Tisa thinlung in Zesu Khrih cu an pom thei lo:
I Kor
12:3;Asinain Pathian Thlarau ih hruaimi
pawl cun, “Jesuh cu siatserh si ko seh,” an ti thei lo ding ih Thlarau Thianghlim ih hruaimi pawl lawng in, “Jesuh cu Bawi a
si,” an ti thei ding.
viii) Sualnak
ih sal:
Rome
6:17, Sikhalsehla Pathian hnenah thangṭhatnak um koseh! Ziangah tile
nannih tla cu sualnak ih sal nan rak si dah nain atu-ah cun zirhnak nan ngahmi sungih
thudik kha nan thinlung zatein nan thlun zo.
ix) Satan
ih sal, thutak thei thei lo dingin a ukmi, a thunun mi kan rak si:
II
Kor. 4:4-6; 4, Cupawl cun an zum duh lo,
ziangah tile hi leikhawvel ih khawzing (pathjian) in an thinlung cu thim lakah
a ret ringring ruangah a si. Thuthang ṭha ih
tleunak, Khrih sunlawinak ihsin a rami tleunak cu hmu hlah haiseh tiah cuih
leikhawvel khawzing cun a phen ringring. Cule Khrih cu Pathian hmuihmel taktak
a si. 5, Kan simmi hi kanmah ih thuhla a si lo; Jesuh Khrih cu Bawipa a si ih
Jesuh ih hmin hrangah kannih hi nan sal kan si, ti sawn hi kan simmi a si. 6,
“Khawthim sung ihsin tleunak suak seh,” tiah a titu Pathian cu Jesuh Khrih ih
mithmai parih Pathian sunlawinak kha kan theih theinak dingah kan thinlung
sungah a tleunak in run petu cu Pathian amah thotho a si.
x) Kan
sungah thatnak zianghman um lo asi:
Rom:
7:18, Minung ka sinak taktak sungah ṭhatnak
zianghman a um lo ti cu ka thei. Ziangah tile a ṭhami tuah duhnak thinlung
cu ka sungah um hmansehla a ṭhami ka tuah thei hrimhrim lo.
II.
Thlarau ah mithi cu ziangtin Thlarau Thianghlim in hrintharnak a pek?
Thlarau
Thianghlim in nunnak a pek:
i)
John 3:8; Thli cu a duhnak poh ah a hrang; a
thawm na thei, a sinain khuitawk ihsin a ra ih khuilamah a feh ding ti na thei
lo. Thlarau ih hrinmi khal cu cubangtuk in an si,” tiah a ti.
ii)
John 6:63; Nunnak
taktak a petu cu Thlarau a si; milai-ih
taksa cu san a tlai lo. Nan hnenih ka simmi ṭongkam hi
nunnak le Thlarau petu a si.
iii)
Eph 2:5, kan sualnak sungah thlarau lamin
mithi cia kan si ko nain Khrih thawn nunnak ah
in thoter sal zo. Pathian ih zaangfahnak
thawngin rundammi nan si.
III. Pathian
in a nungmi a thutak sungin nunnak inpe:
iv)
I Pet 1: 23, A nungmi le kumkhua in a hmunmi Pathian ih ṭongkam
thawngin hrintharmi nan si zo; a thi
theimi nu le pa-ih faate nan si nawn lo, a thi thei lomi ih faate nan si zo.
24,
v)
I John 5:1; Zokhal
Jesuh cu Messiah a si ti a zumtu cu Pathian fa a si. Cule zokhal sisehla an pa a duhdawtu cun a faale khal a
duhdawt a si.
vi)
I John 5:11; Cutiih a theihtermi cu hiti
in a si: Pathian in kumkhua nunnak in pe ih
cuih nunnak cu a Fapa sungah a um. Zokhal Fapa a neitu cu nunnak a nei; Pathian
Fapa a nei lotu cu nunnak a nei lo.
vii)
Rome 9:16, Curuangah
ziangtinkim ahhin minung ih duhnak le tuahnak ruangah si loin Pathian ih
zaangfahnak a um ruangah a si ṭheh a si.
Cutin,
thlarau lamah mithi, nunnak neinawn lo, Pathian thawn pehzawm awknak nei nawn
lo, Satan sal, sualnak ih sal tang cu Pathian Thlarau in a nungmi Pathian
Thutak sungah Zesu Khrih ah in kai tho sal, inhringthar, insersiamthar sal asi.
Cumi hnatuannak ah a hmanrua cu milai kan si, a thu cu thuthangtha simtu in a
sim, a suasuah pi. Asinan, milai thalrau hringtu, sersiamthar ter cu ngaingai
cu Pathian Thlarau asi.
•Thlahtharnak
ti mi cu milai hnattuan si loin Pathian in misual pakhat cu Jesu Khrih ah
thlarau nunthar nei dingin a sersiamtharnak asi. Milai hlun Adam ih thlah si
nawn loin Adam neta, Zesu Khrih ah thlahthar sinak nei dingin Pathian Thlarau
in a hrinthar/thlahtharnak asi.
Tulai
tongkam hmani, piangtharnak, hrintharnak, thlahtharnak, sersiamtharnak, thleng
awknak, ti pawl hi an zaten thil pakhat thlarau ah mithi, Pathian thawn pehzawm
nak nei nawn lo milai cu Zesu Khrih ah sersiamthar, Pathian Thlarau hrin mi
asinak thu simnak tongkam hman mi asi.
IV. Ziangtin
thlahtharnak cu tuah famkim asi.
•Milai hnattuan
asilo, Jn 1:13.
•Milai nunah a
cangmi (passivity of man): Milai tuahnak tel loin, Pathian in milai sunglam
nunah danglamnak a tuah mi asi, James 1:18; I Pet 1:3; Jn 3:7-8; Ezek 36:26-27.
•Thlarau
Thianghlim hnattuan asi, (Jn 3:8). Pai’ hnattuan asi, Eph 2:5; Kol 2:13; Jas
1:17,18.
•Pathian
Thlarau in milai sunglam nunah milai thlarau cu a sersiamthar lole a thlahthar
hnuah milai theihnak cun a theihmi thutak cu fiangzetin a theithei ih a nunnak
cawpcilh in a pom thei. Thutak hnattuannak in Pathian in a kawhnak cu fiang le
fel zetin misual cun a theithei ih a nunnak ih hngat awknak thutak ahcun hngat
awknak thawn Pathian ah a up aw ding, Eph 2:1; I Pet 1:23-25; Jas 1:18.
•Hrinthar/thlahthar
kan sinak cu milai theihnak parah hngat aw loin Thlarau in milai sunglam nunah
hna a ttuanmi asi, Jn 3:8.
•
V. Pathian
in milai thlarau cu Khrih ah a thlahthar/sersiamthar rualin rundam-zumnak khal
a um.
Cuticun
mi pakhat cu Zesu Khrih ah thlahthar a sinak cu a rahsuak mi zumnak nung in
theihtheih asi.
•aa) Minung lam
ahcun thlahtharnak, sersiamtharnak, piantharnak le zumnak nung pawl cu thawk le
khat, voi le khatah a cang mi asi.
•bb) Pathian
lam, thlarau lam ahcun Pathian Thlarau in milai thlarau cu a hrinthar hmaisak a
ttul, Jn 3:3. Milai in milai duhnak vekin Khrih ah mahte
sersiamthar/pianthar/thlahtar awk theih asilo. Pathian hnenah milai duhnak
vekin rat theih asilo, Jn 6:44,65. Pathian in milai sunglam nunnah hna a
ttuannak in mi pakhat cu theihnak dik pek asi, Dung 16:14. Milai cu thlarau tel
lo cun mithi asi, Eph 2:4, thutak theihnak khal a nei lo, I Kor 2:14.
•Curuangah
Pathian Thuthianghlim sungah kan hmuh vekin hrintharnak/thlahtharnak,
piantharnak timi cu Pathian in Thlarau ih hrintharnakin misual pakhat parah
nunthar a neihternakin milai nun thleng awknak asi. Milai duhthlannak in asi
loih Pathian thlarau in milai thlarau cu a hrinthar le veten milai thinlung
khalin thutak theihnak nei in milai duhthlannak thinlung zate thawn Pathian
hnenah pek awknak, Pathian thu hnuaiah tuh lut awknak nunthar asi.
8..THLENG AWKNAK-conversion (Faith and
repentance)
a. Umzia
Thleng
awknak ti mi cu “dunglet hawi,” milai sualnak lamzin ah feh nawn loin sir
awknak thawn Zesu Khrih ah zumnakin hngat awknak asi. Curuangah thleng awknakah
theihnak, zumnak, sir awknak le thinlung duhhrilnak a tel. Theihnak cu thutak
theihnak asi. Zumnak cu thutak theihmi ah hngat awknak asi. Sir awknak cu
thutak in a sim vekin mai sinak kha pom in thutakin a sim vekin nung dingah nun
timtuah ih dunglet hawinak asi. Cuitlunah thleng awknakah milai thinlung
duhthlannak a ttul lai. Pathian in misual pakhat a thleng awk ter tikah thahrum
hmangin a sunglam nun a thleng asi loih thutak theihter nakin misual cun amai
sinak le dinhmun thei aw in Pathian in a ruatsakmi amai hma khua hrangah
thilttha le lamzin ttha thlun dingin a thinlungin a duhhril mi hrimhrim asi.
Cucu Pathian Thlarau Thianghlim in milai thlarau a nunter, a siatha theihnak ah
a fiangter hnu ah milai sunglam nunah a suakmi Thlarau hantuan rah suak mi asi.
b. Rundam-zumnak
ah theihnak, lungkimnak le zumnakah hngat awknak a tel:
•Theihnak
lawngin a tawk lo, Rom 1:32; Rom 1:18,21; Jas 2:19; Dung 19:15;
•Theihnak le
lungkimnak lawng khalin a twk hrih lo, Jn 3;2; Dung 26:27;
•Rundam si thei
dingin misual pakhat cun amai thinlung duhnakin Zesu Khih ah zumnak in a hngat
awk a ttul, Jn 3:16; Jn 7:37,6:37; Mth 11:28;
•Theihnak a
tthan vekin zumnak khal a tthanglian ve ding, Rom 10:17.
Zumnak le
sir awknak cu voi le khatah a cang mi asi.
c.
Zumnak, sir awknak, le thleg awknak
•Grudem in a
sim vekin, sir awknak cu mai sualnak ruangah thinlung riahsiatnak tuarin cui
sual hlun pawl tanta dingin tiamkam awknak le hnuaidawrnak thawn Zesu Khrih ah
hngat awknak asi.
•Sir awknakah
sual cu a ttha lo asi ti theinak-thluak sungah theihnak; Pathian thu in sual
thu le milai sualnak thu a simmi lungkim pinak-thinlung phurnak; le sualnak
ihsin hawi kir in thutak ah hngat awknak-milai thinlung duhhrilnak pawl a tel.
•Sual sirnak
cun nunah thleng awknak a langter. Mai sualnak ruangah riahsia zet cingin
zianghman sir awknak le thleng awknak um loin a um theih, Heb 12:17. Thutak
theihfiangnak ruangah thlarau lam riahsiatnak le leitlun tisa mi riahsiatnak cu
a dang aw, II Kor 7:9,10.
•Rundam mi
pakhat cu a nunnak thleng awknak in theihtheih asi ding, II Kor 5:17. Zesu
Khrih dungthlun in thutak ah hngat awknak, Pathian thu lunnak cu a duhduh le
paihpaih hrang lawng asilo, rundamnak a co tu za te hrang asi, Mth 11:28,29; Lk
24:47; Lk 18:18-30.
•Zumnak le sir
awknak cu hi lei dam sung hrang asi.
d. Hrintharnak in a rahsuak mi pawl
•Zesu Khrih ah
Pathian Thlarau in a hrinthar mi pawl cu:
•Sual sungah a
nung nawn lo ding, I Jn 3:9;
•Khrih
duhdawtnak in a nung dingih midang hnenah sim sawng duhnak a nei ding, I Jn 4:7;
•Satan kut
ihsin humhim asi zo, I Jn 5:18;
•A nunah
thlarau rah pawl a lang ding, Kal 5:22,23;
•A nunah
rahttha a rah ding, Mth 7:15-20;
•Pathian
Thuthianghlim, Baibal siar duhnak a nei ding, I Pet 2:2.
•A sunglamih
sersiamthar mi thlarau cun Pathian thu a haal ding.
•Piantharnak/hrintharnak
le thleng awknak cu milai pawnlam nun khawsak dan ah a tthum aw loih milai
sunglam nun ihsin a puaksuak mi mizia thar sawn ah a lang. Pathian lawngin
milai sunglam nun le Amah thawn an peh tlaih awknak cu fiangzetin a thei.
9a. THIAMCOTERNAK-a
•Thiamcoternak
ding hrangah sual ngaidamnak a um hmaisak a ttul, Kol 2:13.
A.
Thiamcoternak
umtuzia:
Diknak le
thiamcoternak, Greek ttongin ttong fangkhat vekin hmanmi asi. Thiamcoternak ti
mi cu mi pakhatkhat kha thurelnak hmaiah a dik, a sual lo asi tiah phuansuahnak
a si.
•Baibal sungah
hman mi ttongfang pawl: -Dikioo, voi 41-a dik asi. -Dikaisia, voi
hnih-thiamcoternak. -Dikaiosunee, voi 91 (TT)-diknak
•Curuangah
thiamcoternak ti mi cu "daan vekin adik asi tiah phuansuahnak",
"sualnak nei lo asi tiah phuansuahnak", "mawhnak nei lo asi tiah
phuansuahnak" asi. Cucu milai in a tuah cawp mi le ttuansuak mi asi loih
Pathian in amai daan vekin milai cu a dik asi tiah a phuansuahnak asi.
•Thiamcoternak
ih thu hrampi: Pathian thianhlimnak le
diknak in a phutmi cu diriamter asi. Pathian dingnak in a phutmi cu diriamter
asi. Pathian duhdawtnakin misual cu thiam a coter thei zo Satan ih mawsiatnak
cun milai parah zianghman thilti theinak a nei nawn lo. Misual pa'I mamawh mi
cu tuah famkim a si zo.
•Thiamcoternak
in a huapkauhzia: Misual pakhatkhat Jesu
Khrih in a hrangah a tuah sak mi pawl cu a pom ih a zum veten Pathian in milai
cu miding asi tiah a phuansuahnak asi ih a kumkhua hrangin midingah pom asi zo.
Cucu a kumkhua hrnagah thiam a co ter mi asi.
B. Sual hmuahmuah ngaidamnak
Pathian
Fapa Jesu Khrih zumnak in thiamcotermi kan si, Rom 5:13; 3:24; 8:30; I Kor
6:11; Tit 3:7.
•Jesu Khrih thisen sungah kan
sual hmuahhmuah cu ngaidam asi zo, Kol 1:14; 2:13; 3:14; Eph 1:7; 4:32.
•Thiamcoternak le thianternak
karlakah Pathian in Adam cithlah misual kan sinak ihsin in rundamnak,
ngaidamnak le kan nitin nunah sual mizia ihsin luatih amai duhzawngih nungin
amai thinlung put vek kan neih theinak dingin in thianternak kan theihtiam a
ttul. Cucu Pathian in vanram mizia thawn mil aw dingin kan sual mizia kha
thihter in mizia thar in sersiam tharnak asi, I Jn 1:9.
C. Thuthiang in thiamcoternak thu a zirhdan
•Rom 3:21-31;
21, Pathian cu a dikih "diknak"
neitu asi, c.21b, Pathian cu daan lenglam ah a um, Dun 13:38,39; Rom 9:30-10:4,
c.22, Zokhal Khrih a neitu cu diknak neitu an si, c.23, mi zaten an sual zo
ruangah mi zaten diknak an ttul/mamawh, c.24, Khrih zumtu pawl cu zianghman
sawiselnak le mawhsiatnak um loin thiamcoter zo mi an siih mi dik tiah kawh an
si zo., c.25, Zesu Khrih thisen in milai sualnak pawl kha a tlengfai zo, c.26,
zohman in Pathian cu dik lo ah an puh thei lo, c.27,28, milai in tuah mi an nei
lo, Zesu Khrih tuah famkim thluh mi asi, c.29,30, himi diknak cu Jews le Gentle
mi pawl hrangah asi, c.31, Daan in misual parah a phutmi pawl cu Zesu Khrih in
a tuah famkim.
•Rom 8:28-34
•c.28,30,
Pathian zangfahnak langter tu, c.31, kan sim thei mi cu Pathian cu a cungnung
bik asi, c.32, Pathian cu kan hrangah asi, c.33, Pathian cu ropitnak asi, c.34,
zumtu pawl mawhsiat an theih lo nak thu pali: Khrih thihnak, thawhsalnak, vanah
a umnak, le a palai/aiawh ttuannak.
10. DIKNAK
Zesu
Khrih cu ziangkimah a thianghlim in a famkim, sualnak nei lo asi. Zesu Khrih
diknak thu kan sim tikah Pathian thianhlimnak thu sim asi, Jn 16:18,10; Rom
3:5,25.
•Pathian
diknak, Rom 3:25,26: Pathian cu a siat thei lo, a thleng aw dah loih a kumkhua
in a ummi tawpcin nei lo diknak Pathian a si ti kan theih ringring a attul. A
Pathian sinakah a thianghlim mi asi, James 1:17; A lamzin khal a thianghlim, Jn
1:29; 3:16, Milai diknak cu Pathian hmaiah cun ten umza asi, Isa 64:6; Rom
3:9-18; 10:3; II Kor 10:12
Pathian
in milai hrangah diknak a ruatsak mi, Rom 3:22; II Kor 5:21
•aa) Cui diknak
cu Zesu zumtu hmuahhmuah hrangah asi, Rom4:5,
•bb) Pathian
thusuak in a dik asi tiah phuansuahnak asi, I Kor 1:30; II Kor 5:21,
•cc) Pathian in
Jesu zumtu pawl cu a fapa insang sungtel ah a ruat hai, I Kor 12:13
•Pathian in
zumtu pawl cu a fapa vekin a duhdawt hai, Jn 17:23; Pathian in zumtu pawl cu a
fapa vekin a pom hai, Eph 1:6; I Pet 2:5; Pathian in zumtu pawl cu fapa-ro co
tu dingah le amah vek si dingah a ruat hai.
•dd) Thuthiang
sungah ruatsak cawp diknak: Abraham-Sem. 15:6 ( tahtthim; Rom 4:1-22); David
Sam 32:1-2.
•ee) Milai
dinhmun zirih ruatsak cawp diknak cu milai nunramah a takin hmuh le tonmi asilo
nan Pathian lamah milai cu a dik asi tiah pomsak mi asi.
•Diknak cu
thiamcoternak ih thu hrampi asi: Pathian diknak, thianhlimnak, le dingnak in
milai parah a phutmi vekin tuahsuak dingin Zesu Khrih in a tuahsak zo mi
ruangah misual pakhat cu Zesu Khrih in a tuahsak mi a zumnak in miding, le mi
dik, a sual lo asi tiah Pathian daan vekin phuansuah mi cu Pathian lungkim mi
asi.
•A tak nunram
diknak: Zumtu cun Pathian thu cu kaa in sim le rel lawng si loin a nitin nunah
nunpi hrimhrim ding asi. Cucu tuahsuak dingah Thlarau Thianghlim rawngbawlnak
ah hngat awknak le a thuhnuai ah tuhlut awknak lawngin a cang thei mi asi, Kal
5:22; Rom 12-16.
11.THIANTERNAK
A.
Umzia
•Thianternak ti mi cu zumtu
pakhat kha a sunglam le pawnlam nun ah Zesu Khrih bang sinsin thei dingin a
nitin nunah Pathian in a thianternak asi. A hlan ih nunhlun pawl tlansan in lei
tisa mizia doneh in Pathian duhzawngin nung sinsin thei dingin le thianghlim
sinsin dingin Pathian in amah zumtu pawl a thianhlimternak asi. Pathian in amah
zumtu pawl a thianternak hi mi tampi in an thei thiam lo ttheu ih Pathian
vuihramnakah an hmang ttheu. Khrih ah an zumnak tla rinhlelhnak ah an hmang
theu. Pathian a um lo mawsi ti ding khawp in an hai in an um thue. Ziangah tile
milai thinlung le taksa mizia hlun ah zumtu nitin nunah Pathian mizia le duhnak
thawn a kalh aw mi a rak um ringring mi pawl kha tlansan in Pathian duhdan le
miza thawn a mil aw mi nun nei thei dingin Pathian in a zirh hai, mizia hlun cu
a duhnak cawpcilh in thihter tahratin, mizia thar a pek, tikah milai tisa
thinlung hrang ahcun a naa tuk theu asi. Cutikah zumtu mi pakhat cun a nitin
nunah a tisa duhnak thawn a kalh aw mi tampi a tawng ttheu ih a tisa duhmi tuah
famkim thei lo nak in siseh a duh lo zawng aparah a thleng mi ruangah siseh,
amah le amah mawh thluk awknak, Pathian mawhthluk nak, dinhmun le kiangkap
milai pi pawl mawhthluk nak a suahter ttheu. Nitin nun khawsak nakah Pathian in
a thianter mi cu mi thlawsuak asi. Ziangah tile a nitin nunih a ton mi a sia a
ttha, a duhzawng le duh lo zawng, a duhthusam a kim tikah le kim lo tikah siseh
ziang hmuahhmuah a tonmi ihsin thlarau nun lam hmasawnnak dingah a hmang dingih
Pathian thawn an peh tlaih awknakah hmansawnnak ah a hmang thiam sawn ding. Ziangkim
thilttha le ttha lo a tawnmi pawl ruangah amah le amah a mawhsiat aw lo dingih
dinhmun, kiangkap milaipi le Pathian khal a mawhsiat lo ding. Asinan a nunah
Pathian mizia le duhnak thawn a kalh aw mi pawl kha Pathian bawmnakin tanta in
Pathian thawn thinlungput bang aw nei thei dingin thinlungthar le ruahnak thar,
mizia thar a sunglamah sersiam rero asi. Cu tikah ziangkim a tonmi cu a hrang
tthatnak ah a cang ttheh mi kha a hmu ding.
•Thianternak cu milai nitinnun
thianhlimternak asi vekin milai in amai thinlung zumnak, thazang le zuamnak
suah in a ttuan ve a ttul. A ttongkam, a suangtuahnak, a thinlungsung khua
luahtu, khawruahdan, a taksa peng hman awkdan, a lungput, a hnattuan, a umnak,
a fehnak le a tumtahnak pawl cu Pathian tumtah le lunghmuizawng si thei dingin
ziangkim a zuam ringring ding. Thianternak thu kan theihfiang theinak dingah a
hnuailam vekin kan sim thei.
B.
Thianternak cu Khrih ih hmuihmel keng sinsin dingin zunglam
nun mizia thar, lungputthar, ruahnak thar sersiamtharnak asi.
•Hrintharnak ihsin a thawk mi
(Tit 3:5) Thlarau hnattuan asi, I Kor 6:11; Rom 6:18.
•Thianternak cu leitlun damsung a
um dingih zumtu pakhat cu hrinthar asi hnu ah thianghlim sinsin dingmi asi, Rom
6:13; II Kor 3:18; Rom 12:2; Phi 3:13.
•Taksa a thih tikah thianternak
hnatuan cu a tawp ding I The 5:23
•Zovek zumtu khal sual nei lo
thianghlim famkim dinhmun a thleng thei an um lo. Sual nei lole thianghlim
famkim in a ruat aw tu an um pang asile a theih lo mi a um lai tinak asi, Thuf
20:9
•Thianternak ah Pathian le milai
ttanlak tlang asi, Phi 2:12,13; Kal 5; I Pet 1:2; Heb 12; Thuf 3:5-6; Rom 8:26.
Pathian in zumtu pakhat cu harsatnak le nitin nun hmuhtonmi a phunphun lak ihsin
a kaihruai ih a nunhlun tlansan in nunthar nunih nung thei dingin a kaihruai
vivo. Milai in a nun khawsaknak ziangkim ah Pathian duhdan vek si thei dingin a
zuam dingih a thinlung in a ruat mi khal Pathian thinlung put thawn bang aw
dingin a zuam ringring ding.
C. Thianternak cun milai nunnak pumhlum a fangsuak
•Milai ruahnak-mind (II Kor
10:5); thinlung phurnak-emotion ( Kal 2:13); thlarau-spirit ( II Kor 7:1); le
taksa-body ( I Kor 6:19) khal a tel thluh. Curuangah Pathian in zumtu milai a
thianternakah taksa, thinlung, thlarau zaten a tel thluh. Mi hrekkhat fehsual
pawlin an fehsual pi ttheu vekin Pathian in milai thlarau lawng a thianter asi
loih milai thinlung le taksa khal a thianter hrimhrim mi asi. Curuangah zumtu
mi pakhat cu a taksa khal thianhlim aw hrimhrim ding asi.
C.
Thianternak cu Pa, Fapa, le Thlarau Thianghlim hnatuannak asi
•Pathian cu a
thianghlim ih Fapa khal amah te a thian aw, Isai 5:16; Jn 17:19. Cuticun Pa Pathian,
Fapa Pathian le Thlarau Thianghlim Pathian cu milai thianternak hnattuan ah an
tel thluh.
•Pa in a
thianter, I The 5:23; Fapa in a thianter, Eph 5:26; Heb 2;11; Heb 13:12;
Thlarau Thianghlim in a thianter, Rom 15:16; II The 2:13 ;Pa Pathian in Fapa a
thianter, Jn 10:36; Pathian in puithiam le Isreal mi pawl a thianter, Ex 29:44;
31:13; Thianter kan sinak cu Pathian duhnak vekin asi, I The 4:3; Pathian in in
thianternak cu a hnuailam vekin a ra: Khrih ah pumkhat kan sinak vekin ,I Kor
1:2,30; Pathian thu in, Jn 17:17; Tim 4:5; Zesu Khrih thisen in, Heb 9:13;13:12
; Jesu Khrih taksa in, Heb 10:10; Thlarau in, I Pit 1:2 ; Kanmai duhthlannak
in, II Tim 2:21,22; Heb 12:14; Zumnak in, Dung 26:18. Cun Pathian in ni le hmun
le thilri pawl hi a thianter asi ti kan hmu thei, Suah 29:43….
•I Pet 3:15,
sungah kan hmuh vekin milai ruahnak sungah Pathian cu thianghlim ten ret ding
asi. Milai suangtuahnak lak ihsin Pathian cu thiarfihlim ten ret ding asi.
Cuitlunah mahte thianter aw dingin Pathian in in fial. II Tim 2:21; Rom 12:1;
II Kor 6:17; 7:1; Kal 5:16. Midang thainternak I Kor 7:14.
- Thianternak dawttthum
Umtuzia:
i) Qadowsh (hebru) -lakhran mi (sacred,
ceremonially or morally) Pui 20:26; Isai 5:16. ii) Qodesh-a thianghlim mi hmun
lole thilri. iii) Hagios-taksa ah thianghlim; thinlung lam khalah sawisel ding
um lo, Jn 17:11. iv) Hagiazo-(to make holy)-thianhlim-Mth 23:17; I Kor 1:2 .
i)Dinhmun
thianternak (positional sactification)-mithiang tiah phuansuahnak
•Milai sualman
cawhkuan Zesu Khrih in a peksak zo mi cu Pathian in a pomsak ih milai cu misual
si nawn loin Zesu Khrih a zumnak thawngin miding tiah ah phuansuahnak asi, Heb
10:10,14; Jude 1; Eph 4:24; I Kor 1:2; 6:11; I Kor 5:1; 6:1-8.
ii) Hmuhtonnakah
thianternak (experienceial sanctification)- zumtu nitin nunah thianternak
•Milai pum
peknak cu minunglam in tuah hmaisak bik dingmi asi, Rom 12:1,20
•Satan
thiltitheinak ihsin runsuak nak asi. Zumtu in a nitin nunah leitlun, satan, le
taksa sual raal pawl a donak ah Pathian bawmnak in a neh theinak asi, Sam
119:11; Jn 15:32; Rom 8:34; Kal 5:16; Rom 8:4; I Kor 6:19.
iii) Thianternak
famkim ( absolute/final sanctification)-Zesu Khrih a ratsal tikah zumtu pawl a
ti thianghlim famkimnak asi, Rom 8:29; Eph 5:25-27; I Jn 3:1-3.
•Cuticun
Pathian in milai cu misual dinhmun ihsin miding dinhmun thleng thei dingin a
thianter ih milai cu Pathian mithmuh ah misual si nawn loin Zesu Khrih ah mi
thianghlim, Pathian fa an si zo. Asinan mailai tisa ah sualnak in a neh zomi
tisa sinak a um lai thotho ih milai cu sualnak in a khuh mi satan in a uk mi
leitlunah a cen lai thotho ruangah Pathian in nitin te a thianter ringring asi.
Cuticun, Zesu Khrih a ratsal tikah a kumkhua a siat thei lo mi thianhlim famkim
in zumtu pawl cu a thuam famkim leh ding.
E. Thianternak cu Thlarau Thianghlim
hnatuan asi
•Hrintharnak ihsin a thawk mi (Tit 3:5) Thlarau hnattuan asi, I Kor 6:11; Rom 6:18.
•Thianternak cu
leitlun damsung a um dingih zumtu pakhat cu hrinthar asi hnu ah thianghlim
sinsin dingmi asi, Rom 6:13; II Kor 3:18; Rom 12:2; Phi 3:13.
•Taksa a thih
tikah thianternak hnatuan cu a tawp ding I The 5:23
•Zovek zumtu
khal sual nei lo thianghlim famkim dinhmun a thleng thei an um lo. Sual nei
lole thianghlim famkim in a ruat aw tu an um pang asile a theih lo mi a um lai
tinak asi, Thuf 20:9
•Thianternak ah Pathian le milai ttanlak tlang asi, Phi 2:12,13; Kal 5; I Pet 1:2; Heb 12; Thuf 3:5-6; Rom
8:26. Pathian in zumtu pakhat cu harsatnak le nitin nun hmuhtonmi a phunphun
lak ihsin a kaihruai ih a nunhlun tlansan in nunthar in nung thei dingin a
kaihruai vivo. Milai in a nun khawsaknak ziangkimah Pathian duhdan vek si thei
dingin a zuam dingih a thinlung in a ruat mi khal Pathian thinlungput thawn
bang aw sinsin dingin Pathian Thlarau Thianghlim uknak le kaihhruai, zirhnak
hnuai ah a nun pumhlum up in a zuam ve ding.
•Thianternak cun milai nunnak pumhlum a fangsuak
•Milai
ruahnak-mind (II Kor 10:5); thinlung phurnak-emotion ( Kal 2:13);
thlarau-spirit ( II Kor 7:1); le taksa-body ( I Kor 6:19) khal a tel thluh.
Curuangah Pathian in zumtu milai a thianternakah taksa, thinlung, thlarau zaten
a tel thluh. Mi hrekkhat fehsual pawlin an fehsual pi ttheu vekin Pathian in
milai thlarau lawng a thianter asi loih milai thinlung le taksa khal a thianter
hrimhrim mi asi. Curuangah zumtu mi pakhat cu a taksa khal thianhlim aw
hrimhrim ding asi.
12. DAAN HNUAI IHSIN LUATNAK
zesu Khrih ah milai nun hlun cu a
thih zo ruangah daan thuneihnak hnuai ihsin a luat mi asi zo, Rom 7:4.
•Cuticun Khrih in zumtu pawl cu
daan thuneihnak le mawhsiatnak hnuai ihsin a runsuak zo, Rom 7:8; Kal 3:25; Rom
6:14; II Kor 3:11.
Cuticun
Pathian in milai cu a fa sinak in pek zo;
•Hrintharnakin, Jn 3:7; 1:12; I
Pet 1:23.
•Thangharh zo mi, Eph 2:1; Kol
2:13.
•Pathian fa sinak nei, I Jn 3:3;
II Kor 6:18; Kal 3:26.
•Sersiamthar, II Kor 5:17; Kal
6:15; Eph 2:10.
•Thlahthar, Tit 3:5; Jn 13:10; I
Kor 6:11.
13. PATHIAN FA AH POMNAK (adoptation)
•Thlarau in a
hrinthar zo mi pawl cu Pathian in fa ah a pom hai, Rom 8:15,23.
•Pathain in fa
sinak in pek ih fa ah in pomnak cu amah Pathian hnattuan liolio a siih amai
insang sungtel fa dinhmunah in pomnak asi.
Hrintharnak-Thlarau
hrintharnak in Pathian in nunthar in pek.
Thiamcoternak-Pathian
in amai hmaiah midingah in pom.
Fa ah
pomnak- Pathian in a insang sungtel fa ah in pom, Jn 1:12; Eph 2:3; Jn 8:41-44.
•Paul in a zirhmi:
a tikcu can, Rom 8:15; taksa pum rundamnak, Rom 8:23; Israel pawl, Rom 9:4; zesu
Khrih thihnak in tuahsuak mi asi, Kal 4:4; Pathian in a khawkhan cia mi le a
ruat cia mi vekin a ttuan suak mi asi, Eph 1:5.
Fa
sinak dinhmun ah kan co vo
•Pathian cu “ka
pa” tiah kawh thei nak kan nei, Mth 6:9; Rom 8:15,16
•Thlarau in in
kaihruai, Rom 8:14
•Pathian in a
fa le vekin nun in sim, Heb 12:5,6
•Zumtu dang
pawl thawn u le nau vekin peh zaw awknak kan nei, Rom 1:13; James 1:2; Phile
1:2
•Kan pa ih nun
cawng ding kan si, Eph 5:1; I Pet 1:14-16
•Pathian
hmaiah pom tlak kan sinak
•Jesu Khrih kan
zunnak in Pathian hmaiah pomtlak miding kan si zo, Rom 3:22; I Kor 11:30; II
Kor 5:21; Phi 3:9
•Dinhmun zirin
thiantermi kan si zo, I Kor 1:30; 6:11. Asinan, nitin hmuhtonmi lak ihsin
Pathian in in thianternak cu hi leitlun kan suahsan hlan tiang thianter
rero/sinsin dingmi kan si, Eph 5:27; I Jn 3:3.
14.
RUNDAM CIA MI PAWL KHRIH AH KAN DINHMUN
A. Jesu
Khrih thisen ruangah Pathian thawn naih aw vivo mi kan si, Eph 2:13; James 4:8; Heb 10:22.
•Thim lak ihsin
runsuak mi kan si, Kol 1:13; 2:13-15.
•Pathian lalram
thlenter mi kan si, Kol 1:13
•Jesu Khrih cu
kan lungpi asi, I Kor 3:11; Eph 2:20; II Kor 1:21.
•Pa Pathian in
Fapa Jesu Khrih hnenah a pekmi kan si. Ka hnenah ipek mi pawl: Jn
17:6,11,12,20; Jn 10:29
•Jesu Khrih ah
serhtan kan si, Kol 2:11; Phi 3:3; Rom 2:29
•Jesu Khrih in
a thianghlimmi puithian hnattuan ttawmtu kan si
•A thianghlim
mi puithiam, I Pet 2:5
•Siangpahrang
le puithiam, I Pet 2:9; Thup 1:6
•Hrilbul mi
hnam le miphun hleice kan si, I Pet 2:9; Tit 2:14
•Pathian hnen
thleng dingah kan hril thei zo, Eph 2:18; Rom 5:2; Heb 4:14-16; 10:19,20
•Pathian
kilvennak hnuai ih um kan si, ( Rom 5:9,10)
•A duhdawtnak
ah hngat awknak, Eph 2:24; 5:2
•A zangfahnak
ah hngat awknak,
–A zangfahnakin
Pathian hmaiah ding kan si, Rom 5:2
–Rundamnak:
Zangfahnak in rundammi kan si, Eph 2:8
–Hnattuan:
zangfahnak hnuaiah kan zaten hnattuan pek mi kan si, Eph 2:7
–Zirh awknak:
zangfahnak hnuai ah Pathian mi si dingah zuam ding kan si, Tit 2:12,13
•A huham cahnak hnuai ah hngat awknak asi, Eph 1:1; 2:13
•A rinumnak ih
hngat aw mi kan si, Heb 13:5; Phi 1:6
•A daihnak
hnuai ah hngat aw mi kan si, Kol 3:15
•A aiawhnak
hnuai ah kan himnak, Heb 7:25; 8:34; Heb 9:24
•Jesu Khih
leitlun a rat tikah a rawngbwlnak ih tumtah mi kan si.
Kan ro co
ding mi
•Sunlawinak-Eph
1:18. A siat thei lo mi va in ah ret sak cia in a um, I Pet 1:4; Eph 1:14; Kol
3:24; Heb 9:15.
•Vanram insang
sungtel kan si, Eph 2:6
•Lalpa ah ennak
nei kan si, Eph 5:8; I The 5:4
•Pa, Fapa, le
Thalrau Thianghlim thawn pawl kawm awknak
•Cawimawinak
Rom 30 : Pathian in amai remruat vekin a tik cu a kim tikah a cawimawi ding mi
kan si.
Thlarau
ah hrin hmaisa bikmi vekin thlawsuahnak co tu
•Thlarau ih
hrinmi Jn 3;6
•Thlarau
baptisma I Kor 12:13; 10:7
•Thlarau
cencilh I Kor 6:19; 2:12; Jn 7:39; Rom 5:5; 8:9; II Kor 1:21; Kal 4:6; I Jn
3:24
•Thlarau in
hminsinnak (seal) sutmi Eph 4:30; II Kor 1:22
•Amah ah kan
famkim (Kol 2:10).
•Thlarau thlawsuah
hmuahhmuah cu kan co ve, Eph 1:3
III.
KHRISTIAN NUN
1. Zumtu
pawl Thlarau Thianghlim lamhrainak
2. Zumtu
pawl nitin thlarau raal pathum
3. Pathian
in a fale pawl a kilhimnak
4. Rumdamnak
a hlo lo
5. Piantharnak
daltu
6. Piangthar
nun ah si ding
7. Khristian
nun thalennak
8. ZUmtu le sualnak
9. Khristian nun lungawinak tlaksamnak
10. Thlarau
in khat mi nun
11.
Ruahsannak in tuarfainak
13.
Cawimawinak
1. Zumtu pawl
Thlarau Thianghlim lamhrainak
Zumtu pawl nunah Thlarau Thianghlim in hna a ttuanmi
Jesu Khrih in a rak simcia vekin Thlarau Thianghlim Pathian cun leitlunah
rawngbawlnak a nei ih Khrih hnattuan cu a ttuan sunzawm asi.
A. Thlahtharnak/hrintharnak Jn 3:3-8; Tit 3:5
i)
Thlahtharnak/hrintharnak/sersiamtharnak/piantharnak le nunthar peknak pawl
cu milai in a duh ruangah atuah mi asi loih Thlarau Thianghlim rawbgnawlnakin
Pathian hnattuan sawn asi. Thlarau Thianghlim cun thlarau lam nunak nei lo
sualah mithi cu a sersiamthar lole a hrinthar salih nunthar a pek, a hrin ih
Jesu Khrih ah a sersiamthar. Cuticun zumtu cu mihlun an si nawn loih Khrih ah
mithar an si. Cuticun Pathian hmaiah milai thar cu sersiamthar a siih cucu
Thlarau Thianghlim hnattuan asi. Asinan minunglam theihawknak ahcun
Thuthangttha theihnak in a sunglam nunah ciannak le theihfelnak a um dingih
cuticun amai duhthlannak thinlung puak in Pathian cu a hril ve ding. Cucu
ziangruangah asi tile theihnak nei lo a thi mi a thlarau cu ti nun in a um zoih
sersiamthar in a um zo ruangah asi. Thlarau Thianghlim hnatuannak in Thutak eng
cu misual pai sunglam thim khawzing vekih thim cu a sun eng tikah milai siatha
theihnak cun “Aw, Pathian duhdawtnak cu a va mak so, kei misual tla iduh dawt”
tiah Thlarau in theih awknak a neihter mi asi. Cuticun Khrih cu a hril ih amah
rundamtu ah a pom, a zum asi. Pathian in sualah mithi pakhat cu Thlarau
Thianghlim hnattuannak in ziangtin a sersiamthar asi ti cu milai in a thei lo
ding nan amai sunglam nunah nunthar a neih veten a rahsuak mi cu mai milai
sinak le Pathian thawn pehtlaih awknak ah theihfeng nak in sual sirnak a hring
suak ih thleng awknak, mai duhhrilnak in sual huatnak thawn sual cu tlansan
tahratin Khrih dungthlun dingah thinlung timtuahnak le ruahcatnak in Pathian
lam ah kekar thawk asi. Naute pakhatkhat cu amai duhthlannak tel loin leitlunah
a piangih a nu in a hrin vekin misual pakhatkhat cu Pathian in Thlalrau
Thianghlim hnattuannak in milai pakhat cu a sersiamthar ih a hrinthar veten
milai sunglam nunah thutak theih feng nak a suak, mihlun sinak cu a hlo zo ih a
piangthar zo, cule Khrih ah mithar sinak theih fengnak a suak asi, Jn 1:13; Jas
1:18.
ii) Thlahtharnak in a rahsuak mi
a) Miza thar, II Kor 5:17; Eph 4:24
b) Hmuhtonnak le theihnak thar, I Kor
2:9-16; Kal 5:22,23
c) Sankhuk hrang rundamnak, Jn
10:27-30; Pji 1:6
B. Zumtu nun cencilhnak ( Jn 7:7-39; 14:16,17; I Kor
6:19,20).
Thlarau Thianghlim in hi leitlunah zumtu pawl a cencilhnak thu ah theihfiang lo
mi a um ttheu mi cu zumtu pawl cu ziangtin le ziangtik tiang a cencilh ti mi le
Thlarau Thianghlim in zumtu pawl a cencilh asile zumtu pawlin ziangtin an
nitinun ah sual an tuah thei, timi hi buaipi bik mi an si veve. Curuangah
Thlrau Thianghlim in zumtu pawl a cencilhnak thu ah Thuthiang in ziangtin a sim
ti zoh hnik uhsi.
a) Zumtu pawl an tluksiat le an bahnak khalah Thlarau Thianghlim cun a cencilh
ringring thotho asi tiah kan
hmu thei.
·Khrih ah ti thianhlim zo mi, I Kor 1:2 ( Pathian mithmuh ah)
*Thleidan awknak an lakah a um, I Kor 1:10
·Tisa mi sinak an lakah a um, I Kor 3:1-4
·Pakhat le pakhat zuu ttum awknak, I Kor 6:1-8
Asinan cuvek dinhmun le buainak karlak khalah Thlarau in a cencilh thotho a si
ti kan hmu, I Kor 6:19-20.
b) Thlarau cencilhnak thu ah an theihsual ttheu mi Thuthiang tarlangmi
hmunruk ta kan zoh khawm hnik pei. Pathum cu Khross a
lang hlan thu asi ih pathum cu khross hnattuan hnu lam ta a si.
i)I Sam 16:14, Saul khan Thlarau Thianghlim a hloh. A dang zawngin kan sim asile Thlarau
Thianghlim in Saul kha a tlansan. Asinan Thlarau Thianghlim in Saul kha a
“cencilh/luahkhat” dah lo ih a rak “umpi” mi sawn a si (I Sam 10:6-10).
ii) David ih thlacamnak Sam 51:11
I Sam 16:13 kan
zoh a sile Thlarau Thianghlim in David kha a “cencilh” lole a “luahkhat” ti si
loin “aparah” a um, lole a “hnenah” a ceng ti asi sawn. Curuangah kan thleidan thiam dingmi
cu Thuthlunghlun san laiah Thlarau Thianghlim in Pathian zumtu pawl a rak umpi
nak le Thuthlungthar san hnu ah Thlarau Thianghlim in zumtu pawl a cencilhnak
pawl a bang aw lo, ti hi asi.
iii) Jesu in Thlarau Thianghlim thu a rak sim tikah “umpi’ ti mi ttongkam a rak
hmang nan lehhnu lamah zumtu pawl sunglam nunah a cencilh lole luahkhat ding
thu a rak sim cia (Jn 7:37-39; 14:16-17).
iv) Dungtluntu 5:32, ah a simmi a “thulung’ a timi vekin zokhal Khrih ah zumnak
nung le nunthar a nei tu hmuahhmuah cun Khrih thu lungin a thu ah tuhlut aw
tengteng ding an si.
v) Dung 8:5-17 ah kan
hmuh mi vekin zumtu pakhat cu Thlarau Thianghlim cencilh mi si thei dingah
tihnimnak thlacamnak, le kuthngatnak pawl hi a ttul tengteng mi thil an si lo.
Pathian in a hmun le a tikcu ih zirin a hmanrua hmanmi a siih khuitawk hmun
khalah khati vekin tuah tluh tengteng ding tinak asi cuanglo.
vii) Dung 19:1-7, nakah kan hmuh vekin,
ti-hnimnak le kuthngatnak pawl hi Thlarau Thianghlim luahkhatmi sinak dingah a
lotheihlo ih thil ttul mi a si tengteng ti theinak kan nei lo.
C. Thlarau Thianghlim Baptism I Kor 12:13
Hihi Thlarau Thianghlim rawngbawlnak thupi zet a siih kan theihsual lo dingah a thu pi zet.
Thlarau Thianghlim ih hnattuan dang thlahtharnak, cencilhnak, le luahkhatnak
pawl thawn kan
thleidan thiam a ttul. Himi rawngbwlnak cu penticost ni ihsin a thawk ih
kawhhran (zumtu pawl) cu leitlun ihsin laksoh an si hlan lo cu a sunzawm vivo
ding mi Thlarau Thianghlim rawngbawlnak pakhat asi.
1) Thuthiang in Thlarau Thianghlim
baptism thu a simnak pawl:
i) Simcia mi a si, Mth 3:1; Mk 1:8; Lk 3:16; Jn 1:33; Dung 1:5
ii) A takin a thleng hmaisaknak kan
hmuh thei mi, Dung 11:16; Rom 6:1-4; I Kor 12:13; Kal 3:27; Eph 4:5; Kol 2:12.
iii) Thlarau Thianghlim baptism cu Khrih taksa ruangpi sungah pumkhat siternak
in asi, I Kor 12:13. Himi Thlarau Thianghlim baptism ihsin kan
zir thei mi cu Khrih ih ruangpi sungah taksa peng hranhran a ummih cupawl peh
tlaih awknak le rualremnak pawl kan
hmu thei, I Kor 12:12-27. (Khrih ih
taksa ruangpi timi cu Khrih in a dinnmi amai kawhhran a kawhnak asi.)
iv) Thlarau Thianghlim baptism cu Khrih ah asi. Hinah kan
theithei mi cu zumtu pawl hmuahhmuah Khrih ah pumkhat sinak, Khrih cu zumtu
pawl sunglamah a umnak le zumtu pawl cu Khrih sungah kan um venak pawl asi, Jn 14:20; Kal 3:27.
vi) Thlarau Thianghlim baptism (kawhhran san) zangfahnak sanah kan hmuh thei mi pawl:
a) Baptism John in a rak simcia mi
vekin a thleng, Mth 3:11; Mk 11:8; Lk 3:16; Jn 1:33.
b) Khrih in a rak sim cia, Dung 1:5
c) Penticost ni ah a famkim, Dung
2:4; Dung 11:16-17.
d) Thlarau Thianghlim Pathian in
zumtu pawl parah a ttuannak, hriak a thihnak, hminsinnak a tuahnak a si. Milai
parah ziangtivekin a lang, taksa in a thei timi cu Amah Pathian Thlarau ih
duhhrilnakvekin asi.
f) Thlarau baptisma in a rahsuak mi
aa) Pawl kawm awknak thar Jn 14:20
bb) Dinhmun thar I Kor 12:13
cc) Peh zawm awknak thar I Kor
12;13
D. Zumtu pawl hminsin tuahnak (Seal
khennak) II Kor 1:22; Eph 1:13; 4:30
1) Zumtu mi piangthar hmuahhmuah cu
Thlarau Thianghlim hminsinnak (seal khen) tuah an si, II Kor 1:22.
i)Thlarau Thianghlim cu zumtu pawl hminsinnak (seal) asi, II Kor 1:22
ii) Zumtu mi piangthar zaten Thlarau Thianghlim hminsinnak (seal) khen an si,
II Kor 1:22; Eph 1:13; 4:30.
2) Thlarau Thianghlim in zumtu pakhat
hminsinnak (seal) a khen tikah milai in theih awkdan a bang aw lo thei. Thlarau
Thianghlim Pathian in zumtu pawl seal a khennak (hminsinnak a tuahmi) a siih
rundamnak ni sunglawi a thlen hlan tiang Pathian ta an sinak le an ton dingmi
karlakah Pathian ta an sinak ruangah hruaisuak le runsuak hrimhrim dingmi an si
tinak tiamkamnak ah tuah mi asi, Eph 4:30. Cuticun thlarau sual le satan khalin
an parih Pathian hminsinnak, ta sinak a tuah mi cu a hmu hai ih zianghman ti
theinak a neih lo zia an thei.
3) Thlarau Thianghlim hminsinnak in a
laihlangmi ( tthathnemnak)
i) Pathian ta (fa) sinak
hminsinnak
ii) A kumkhua hrangah rundam
zo sinak, a ciangfel zo mi sankhuk dinhmun Eph 4:30
E. Zumtu le Thlarau Thiannghlim pehtlaih
awknak
1)
Zumtu a luahkhatnak Eph 5:18
Thlarau lam pitling nun hi piangthar ve ten thawk-le-khat ah neih asilo ttheu
ih nuamte nuamte in a tthanglian rero mi asi sawn ttheu, II Pet 3:18. Thlarau
Thianghlim luahkhatin nun ding cu zumtu zate hnenah phutmi asi. Cutin Thlarau
Thianghlim luahkhatnak lawngin zumtu piangthar pekte cu a tthanglian vivo
dingih rah tampi a rah thei ding. Zumtu pitling cia khalin an leiltun nitin
nunah an raal pawl an neh thei dingih Pathian hrangah hna tampi ttuan in
rahttha tampi an rah theinak ding lamzin umsun asi.
i) Thlarau Thianghlim in luahkhat ding cu Pathian thupek asi, Eph 5:18
“Thlarau Thianghlim in luahkhat” ti cu “Thlarau Thianghlim tam sinsin nei”
tinak asi loih Thlarau Thianghlim in zumtu pakhat sunglam nunah tam sinsin hmun
a luah ih a zumtu nun, thinlung le ruahnak, a duhmi huatmi le nuam timi ah
Thlarau in a uk tinak sawn a si. Thlarau Thianghlim in zumtu pakhat nun a
luahkhat tikah a sunglam nun thuneitu a siih ziangkim a cangvaihdan, a taksa
peng hman awknak, ttongkam, suangtuahnak, thlawsuah a dawn mi pawl a hmandan le
a kiangkap ih a ummi a insang milesa le pawnlam mi pawl thawn a pawl kawm le
pehtlaihnak khalah siseh ziangkim mai tisa duhnak cu tanta in Thlarau duhdan in
a nung sawn ding asi. Cuticun, Thlarua Thianghlim luahkhat mi cun ziangkim
thuthluknak (decision) a tuah zik tinte Thlarau Thianghlim a rawn ta dingih
Thlarau Thianghlim cun milai siatha theihnak cu a kai hruai ding asi. Cuvek
zumtu cun ziangkim a fate bik ihsin a tumbik tiang a tuah dingmi ah Thlarau
Thianghlim duhnak sawn kha thupi sawnah retin a nung dingih amah milai tisa
duhnak cu a ngai pawimawh lo ding, khros ah nitin a khengbet dingih aneh
ringring sawn ding. Voi tampi cu zumtu mi tampi in Thlarau in ziang a duh ti
ruat setset loin anmai tisa thinlung duhnak vekin an nung tikah an sungih a
cengmi Thlarau cu an ti riahsia ih anmai tisa thinlung duhnak vekin an nung
tikah an thlarau nun cu a cau ih an nitin nunah zianghman zumnak ih a nungmi an
si le si lo khal a theih theih nawn lo. Cuticun an nitin nun khawsak dan cu
leitlun mi vekin an lang sawn tikah an kiangkap ih leitlun mi pawlin khristian
sakhuanak tiang sawiselnakah an hman phah tikah anmai hminsiat lawng si loin an
biakmi an Pathian le anmah tlentu Khrih hmin khal an mualphoh asi. Curuangah
zumtu zokhal mai tisa duhnak in nung loin Thlarau Thianghlim luahkhatin Thlarau
duhdan sawn cun nitin nung dingah Pathian in phut mi kan si.
a) Zumtu zaten Thlarau in khat dingah phutmi kan si, Eph 5:18; 1:1
b) Zumtu pawl Thlarau in a luahkhat ding cu Pathian duhmi asi. A dang zawngin kan sim asile zumtu pawl
cu Thlarau luahkhatin nung ringring dingah Pathian in a duh asi, Lk 1:15,41,67;
Dung 6:3.
c) Thlarau luahkhat nak cu a tu le a tu a thleng aw thei mi asi.
aa) Eph 5:18 nakah a simmi cu Thlarau
luahkhat in um ringring uh a tinak asi.
bb) Thuthiang sungah kan
hmuh thei mi dang pawl: Peter (Dung 2:4; 4:8,31); Stephen (Dung 6:3; 5:8;
7:55); Barnabas (Dung 11:22,34; 13:52); Zumtu pakhat (Dung 2:4; 4:31) hi pawl
zoh asile hmuh theih mi kan
nei. Curuangah zumtu zo vek khal an nitin nunah Thlarau in luahkhat mi si
ringring dingah an zuamih taimak an suah ringring a ttul, an milai tisa mizia
an do neh, an thihter ringring a tul. Daithlangin tisa duhnakvek a thlun huahho
tu cun Thlarau Thianghlim luahkhat ringring ding cu a beisei thei lo bakah a
thlarau nun khal tthanglian dingah a beisei thei fawn lo ding.
ii) Thlarau Thianghlim luahkhatnak cu Pathian in a phutmi zumtu pawl
nuntu dan ding asi, Eph 4:30; I The 5:19; Kal 5:16.
a) Thlarau
cu ti riahsiat lo ding asi, Eph 4:30
aa) Thlarau Thianghlim ti
riahsiat ti cu Thlarau duhnak kha nitin nunah zianghman siar loin tisa duhdan
vekin le Thlarau duhlo zawngin nun tikah asi.
bb) Thlarau ti riahsiat
tikah a rahsuak mi
aaa)
Thlacamnak ah huham cahnak a um lo, Jam 15:7
bbb) Thutak
theihfiang theilonak, I Kor 2:9-16
ccc) Khrih ah
lungawinak a kim thei lo, Sam 32:1-11; Jn 15:7-11.
ddd) Pathian
nunsimnak, Heb 12:3-15
b) Thlarau cangvaihnak cu titawp lo ding, I The 5:9
aa) Mirang tongin
“Quench” “Tawpter” “Cawlter” ti mi umzia cu cawlter asilole um nawnloter tinak
asinan Thlarau cu cuvekin tuah theih asi loih zumtu pawl cu Thlarau in a
tlansan dah fawn lo, Jn 14:16,17.
bb) Curuangah Thlarau
“titawp” ti mi umzua cu “Thlarau duhnak el”, “Thlarau duhnak thlun duh lo”,
“Thlrau hnatuan dal” tinak sawn asi.
cc) Pathian in zumtu
pawl hrangah a duhmi cu kan
taksa peng hi sual hmanrua ah hman lo hrimhrim ding a siih Thlarau kaihhruainak
in diknak hmanrua sawnah pumpek awk asi, Rom 6:13; Rom 12:1.
dd) Pathian hnenah nitin up
awknak le hlan awknak in a rahsuak dingmi cu Thlarau luahkhatnakin thlarau rah
pawl a lang hrimhrim dingmi asi, Kal 5:22, 23. Cucu nitin nunah Thlarau duhnak
ah tuhlut aw in mai milai tisa thinlung duhnak cu tlansan tahratin Thlarau
Thianghlim uknak le kaihhruainak lawngin a cang thei mi asi.
iii) Thlarau in nun Kal 5:16.
a)
Thlarau-in-nung timi cu nitin nun ziangtik lai khalah kan sunglamah in cencilhtu Thlarau duhnak cu
rawn in Thlarau in ttha a ti le ttul a ti vekin nun asi. Kan mit kan meng ih
kan sia tha theihnak thinlung a tthangharh, a ihthat lo sung poh cu, kan
sunglam thlarau cu Pathian Thlarau Thianghlim uknak hnuai ah tangdor nakin peh
tlai aw ringring in nun asi. Mai milai tisa thinlung duhnak vekin nung loin
ziangtik lai khalah Pathian rawn ringringin Thlarau Thianghlum thunun, uknakmi
nun asi sawn.
b) Zumtu hrangah thlarau in nun a ttulnak thu
aa) Leitlun nehnak nunpi nei thei
dingin Jn 15:18-20; I Jn 2:15-17
bb) Tisa
mizia sual nehnak nunpi thei dingin Rom 7:15-25.
cc) Zumtu nun thianghlim le huham
cahnak thawn nung thei dingin Jn 13:34; II Kor 10:5; I Pet 2:9.
dd) Satan nehnak nunpi thei dingin
Jn 7:44; II Kor 11:14; Eph 6:12; I Pet 5:8
Curuangah,
cutivekin zumtu zokhalin nitin nunah Thlarau in nun lawngah raal nehnak nun le
nun thianghlim in nungin Thlarau Thianghlim huham cahnak cu nitin nunah hman
ttangkai theih asi. Cuticun, zumtu pakhat cu Thlarau Thianghlim in a luahkhat
ih Thlarau Thianghlim thununnak hnuai ah a nung lawngah Pathian huham cahnak
thawn ziangkim a tuah, thu a ruat in thu a sim, a ttong suak thei ding asi.
Cuticun zumtu nitin nunah nehnak nun a hring suak theu asi.
iv) Zumtu zaten Thlarau in a celcilh
vekin mi pakhat cio in Thlarau laksawng an co mi theifiangin hman ttangkai
thiam ding a thu pi zet.
a) Zovek zumtu mi piangthar khalin Thlarau laksawng pakhatkhat tal co mi an nei
thluh, I Kor 12:7,11.
b) Thlarau laksawng pawl cu Thlarau Thianghlim Pathian in a pek hai mi asi.
Cucu Pathian in a langin a zumnak a co hlannak le amah thawn an peh tlaih
awknakah zumtu midang pawl thawn zumnak ah hmasawn nak ding hrangah laksawng
pek mi an si. Cucu Pathian hmin sunlawinak hrangah le mai leitlun thlarau nunah
hmasawnnak dingah le midang hrang hman awknak ding hrangah pekmi asi, I Kor
12:11.
2) Thlarau laksawng a phunphun a um I
Kor 12:28
Thlarau laksawng pawl cu a takin hman ttnagkai lawngah hlawknak a um I Kor
13:1-13.Thlarau laksawng phunphun pawl tla cu:
a) Adungthluntu rawngbawlnak
b) Hmailam hrang simcia thiamnak
c) Thilmak ti theinak
d) Tidamnak
e) Theihlo ttongin ttongthiamnak
f) Theihlo ttong simfiang theinak
g) Thlarau thleidan thiamnak
3) Pathian Thlarau in a tikcu, hmun le can, milai zirin hna
a ttuandan a bang aw ringring lo:
Adungthluntu
pawl san lai ah khan Thuthlungthar Baibal ngan mi a rak um hrih lo ih Pathian
in an hnenah a lang awk tikah tui’ kan simmi Thlarau laksawng pawl hmangin an
hnenah Pathian in rawngbawlnak neiin a thutak cu a theihter hai.Thuthlunghlun
sanlai ih thutthimnak tthenkhat pawl zoh hnik sehla, a tikcu le can ih zir in
Pathian in milai hnenah hna a ttuan mi kan hmu thei.
aa) Moses san lai, Sem 15:13,14;
Suah 1:1-14:21
bb) Elaijah san lai, II Siang
17:1..
cc) Elisha san lai, II Siang
2:1---
ee) Jesu Khrih suah lai, Mth
1:1…; Lk 1:1….
Cutin Pathian in a tikcu le dinhmun zirin Thlarau rawngbwalnak a neihmi a
kumkhua in a bang aw tengteng loih milai hnenah a lang awknak, milai nun a
thlengter dan le thutak a theihter dan khal a kumkhua in mi zapi hnenah a bang
aw tengteng lo asi ti kan
theih a ttha. (Thlrau Thianghlim hnatuan nak thu ah Babible in ziang a sim,
timi le milai in ziangtin an sim, an thei ih Baibal an pawm, timi pawl thleidan
thiam a thupi ngaingai. A fiangzet mi cu thlarau laksawng pawl hi vanram ah kan tul nawn lo. Asinan
ziang tikcu le can ciah ah Thlarau laksawng pawl a cem timi Bible in fiangten a
ngan lo. Ziangvek hmanrua le cangvaihdan langdan a um khal asile Pathian thutak
cu a thleng aw dah cuang lo.
Thlarau laksawng hrekkhat pawl cu catbang loin a pehzawm in hman dingmi an um.
Asinan cutin sim tikah a dang pawl an um nawn lo tinak khal asi cuang lo.
a) Zirhnak: Zirhnak cu Khrih a
ratsal hlan lo a um ringring ding Rom 12:7; I Kor 12:28; Eph 4:11
b) Rawngbawlnak Rom 12:7; I Kor
12:28
c) Thapek awknak Rom 12:8
d) Tuu khal hnattuan (pastor) Eph
4:11
e) Tthangphawknak rawngbawlnak
(Evangelizing) Eph 4:11
f) Peknak Rom 12:8
g) Mi zangfahnak Rom 12:8
h) Kaihhruai awknak Rom 12:8; I
Kor 12:28
e) )Thlarau Thianghlim in zirhnak le kaihhruai awknak ah hna a ttuandan
Zirhnak in mi a kai hruai Rom
16:12-15; I Kor 2:9-16
aa) Thlarau zirhnak in a
huapkauhzia Jn 16:12-15; I Kor 2: 9-16
bb) Khrih cawimawinak Jn
16:14
f) Thlarau Thianghlim in mi a kaihhruainak Rom 8:14; Kal 5:18
Zumtu pakhatkhat in Thlarau
Thianghlim kaihhruainak hnuai ah nuam ti zetin tlanglengin hlawk le manhla a ti
theinak dingah cun pumpek awknak le thinlungthleng mi asi a ttul.
g) Zumtu pawl nunah Thlarau Thianghlim
in hmanrua ah a hman ttheu mi pawl
aa) Pathian thu: Pathian
thuthianghlim Baibal sungih ngan mi kalh zawngin siseh Baibal thu lenglamah
Thlarau Thianghlim in zumtu pawl a kai hruai dah loih zumtu pawl cu Pathian
thutak Baibal sungih ngan mi vekin nung thei dingin a kaihruai sawn asi. Baibal
Thu Thianghlim sungah a kaihruai hai sawn asi.
bb) Thlacamnak le amah ah hngat
awknak: Zumtu pawl thlacamnak cu Thalrau in an nunah a luahkhatnak le lam a hruainak
an theihtheinak dingah Pathian hmanrua pakhat asi. Zumtu pawl thlacamnakin
Pathian in a tuah tum lomi a tuah tinak sisawn loin zumtu pawl kha Pathian
duhnak le kaihhruainak sungah thlacamnak thawn an thinlung an tuhlut awk vekin
Pathian khawkhan nak sungah Thlarau in a hruai lut hai sawn asi. Pathian duh mi
duh in, Pathian duhmi tuah cu nuam an ti ih Pathian huat mi an hua sawn
asi. Cuticun pumpek nak le thlacamnak in
zumtu pawl cu Pathian khawkhan sungah Thlarau in a hruai hai sawn asi.
cc) Nitin tawnmi dinhmun: nitin nun
khawsaknak ihsin milai tonmi hmuahhmuah cu Pathian in a fale pawl hnenah a
duhnak a langternakah a hmangih ziangkim zumtu pawl nitin nunah a thleng mi
pawl cu anmai hrang tthatnak ah Pathian in a can ter hai. Cuticun zumtu nitin
nunah milai ruahnakin a theihthiam lo mi le milai duhnak kalhzawng khal an
tawng ttheu ding nan Thlarau in an hrang tthatnak ah a hersak hai vekin Pathian
duhnak ah tuhlut aw thei dingin an thinlung a timtuah reronak sawn asi.
Curuangah zumtu zokhalin fimkhur zetin a tikcu le can a hmangih ziangkim
malsawm a neihmi cu Pathian ttihzah zet cingin a hmang asi ahcun a ton mi
hmuahhmuah cu a hrangah tthatnak lawnglawng asi ti theih a thupi zet. Milai in
voi tampi tisa duh lo zawng an tawn tikah, riahsiatnak le beidawngnak sihmang kan ti ttheu mi khal Khrih Jesu ahcun kan hrang hlawknak lawnglawng a rak si sawn
ttheu.
4) Thlarau kaihhruainak in a rahsuak mi
aa) Thlarau kaihhruainak tel loin milai
in Pathian duhzwng zianghman kan
tuah thei mi a um lo. Asinan Thlarau Thianghlim kaihhruainak in milai tlinlonak
pawl cu sim ttul nawn loin, zumtu nitin nunah Pathian duhzawng cu tuah famkim
asi sawn ttheu. Milai felnak ruangah si loin zumtu pakhatin a nunnak le a
ziangkim cu Pathian ah hngat aw in a pumpeknak le a up/tuhlut awknak ruangah
Pathian a lung a awiih fimkhur zet cingin Thlarau kaihhruainak hnuaiah zumtu
pakhat in a tuah mi parah Pathian a lung a awi asi. Cuticun milai cu famkimlo
ringring hman sehla, Pathian in a nitin nunah a phutmi cu Thlarau kaihhruainak
in tuah famkim a si ttheu. Cuticun zumtu cun a biakmi Pathian le a rianmi
Pathian cu a parah a lung a awi asi ti a theih tikah leitlun in a pek thei lo
mi lungawinak thuruk cu a nei ringring asi.
bb) Thlarau Thianghlim in zumtu a
luahkhat, a uk tikah Pathian daihnak in milai sunglam nun a luahkhat, Rom 12;2:
Cuticun Pathian duhnak cu tuah famkim asi tikah Pathian cu a fale parah a lung
a awi ih a cui’ Pai’ lungawinak cun zumtu pawl sunglam nunah a luahkhat ih
leitlun milai thinlungin a neih thei dah lo mi thinlung hnangamnak le daihnak
cun zumtui’ sunglam nun cu a luahkhat asi.
5)
Zumtui’ leitlun nitin nunah Thlarau Thianghlim Rawngbawl a ttulnak Rom
8:26
a) Milai in kan
ttuldan vekin le Pathian in duhdan vekin thlacam le Pathian biak kan thiam lo ruangah Thlarau Thianghlim kaihhruai kan ttul
b) Nitin sual doraal cu neh in
Pathian duhzawng tuah in a hmin kan sunlawih
theinak dingah Thlarau Thianghlim bawmnak kan ttul.
6) Lungawithu simnak le cawimawinak Heb
13:15; Eph 5:20; I The 5:18
a) Asinak ruangah tthangtthatnak le
cawimawinak, Heb 13:15
b) A tuahmi ruangah lungawithu
simnak, Eph 5:20; I The 5:18
7) Zumtu pawl hrangah ciannak, Rom 8:16; Kal 4:6; Eph 3:16-20
a) Thlarau Thianghlim
rawngbawlnak in Pathian fa kan sinak le kan dinhmun cu zianghman rinhlelh ding
um loin kan hna a ngam, Rom 8:16.
b) Pathian thutak pawl cu a
takin a cangmi le a dik mi an sizia khal in theihter ih in fiang ter fawn Eph
3:16-20.
F. Hmailam tikcu ra thleng lai dingmi ah Thlarau Thianghlim
hnattuan
Kawhhran sanah Thlarau Thianghlim hnattuan cu zumtu pawl leitlun nun kaihruai
in kawhhran kilven hi asi. Hmailam a thleng lai dingmi tikcu le can thawn peh
aw in Thlarau Thianghlim hnattuan le rawngbawl pawl cu tampi theihthei mi kan nei lo nan kan
theihthei mi sung ihsin kan zoh tlang hnik pei.
1) Daan bawtsetu pai lamzin ihsin tthawn
asi ding, II The 2:7-8
II The 2:7,8 in a simmi mi hrekkhat cun Daan bawtsetu pai lamzin khamtu hi
Thlarau Thianghlim asilo tiah an tiih ruahdan a phunphun a um thei. Asinan
tuisanah Pathian in leitlunah a hnattuan kan zoh tikah Thlarau Thianghlim
Pathian in ziangkim a ttuanih cui Daan bawtsetu pai’ lamzin khamtu cu Thlarau
Thianghlim hnattuannak a si dingih Thlarau Thianghlim hnattuan cu Daan bawtsetu
pai’ hnattuan kham nawn lo dingin tthawn asi ti tikah Thlarau Thianghlim cu
leitlunah a um nawn lo ding tinak si loin Daan bawtsetu pai’ hnattuan ruangah
sual a pung dingmi a kham nawn lo tikah leitlunah sual a pung vivo ding tinak
sawn asi. Cuticun Daanbawtsetu pa cu a duhvek in sual tuah dingah thlahdah asi
ding tinak sawn asi. Daan bawtsetu pai’ hnattuannak cu Thlarau Thianghlim
rawngbawlnak in kham a si ruangah Daan bawtsetu pa cun a duhvek in sual
thiltitheinak thawn kawhhran cu a siatsuah thei lo asi.
2) Curuangah hmailam canah ziangvek
harsatnak khal thleng sehla Thlarau Thianghlim cu kawhhran sungtel zumtu, Khrih
taksa peng pawl cu a tlansan dah lo dingih kawhhran leitlun ah a um sung poh cu
a khurh-awm ringring sawn ding asi. Cutin Khrih a ratsalih a lalram sungah
kawhhran cu thlenter ni tiangin Thlarau Thianghlim cun leitlunah rawngbawlnak a
nei ringring ding. Asinan Pathian in Satan le a ho pawl parah ro a rel ih thu a
tthennak pawl cu zumtu pawl hnenah theihter thluh asi lo men thei. Kannih in kan theih ding mi cu
kawhhran leitlunah a um sung poh cu Pathian Thlarau Thianghlim cun in kilveng
in in khurh-awm ringring ding asi.
G. Thlarau Thianghlim Pathian
hnattuan khaikhawm
I. Thlarau Thianghlim leitlunah:
a) Ziangtik lai le khui tawk hmun khalah a um ringring, ( Sam 139:7-10)
b) Thutiang ngan tu asi, ( II Pet 1:20-21), Thuthangttha simnak ah hmualnei
tertu asi ( Rom 15:18-19; I Kor 2:1-5; I Pet 1:12).
c) Thlarau Thianghlim in leitlunah sual, diknak le thutthennak thu a theihter,
( Jn 16:8-11).
III. Zumtu nunah Thlarau Thianghlim:
1) Thlarau hrintharnak ah huham cahnak petu asi, Jn 3:5-8; Tit 3:5.
2) Zumtu pawl kha Khrih taksa ruangpi sungah baptisma pe tu ( tihnimtu) asi, I
Kor 12:13
3) Nunnak petu asi, Jn 6:63; Rom 8:11
4) Khrih ah hminsinnak tuahtu asi, I Kor 12:13
5) Zumtu pawl ro co dingmi hrangah man-taw-dap pek cia mi asi, II Kor 1:22;
5:5; Eph 1:14. Cucu Lalpa thawn hmai ton in tawn awk tikah a famkim dingmi asi
I Kor 13:12; I Jn 3:2.
6) Zumtui’ nun a luahkhat, (cencilh) (Jn 14:16-17; I Kor 3:16; 6:19; Kal 4:6-7;
II Tim 1:14) ih Khrih ah umhmun fiangter tu asi Rom 8:9.
7) Jesu Khrih ah Pathian thutak alangmi theihpi tu asi (I Jn 5:6-8) ih zumtu
pawl cu Jesu Khrih ah an um ti khal theihpitu asi. Pathian fate an sinak
theihpitu khal asi, Rom 8:16.
8) Cuticun Khrih thu hla a simmih ( Jn 15:26; Dung 5:30-32), Khrih hmin a
sunlawih, Jn 16:14.
9) Zumtu pawl a thianthlim ( Pathian hmanrua si dingah a lakkhran ih Khrih
hmuihmel keng dingah a thuam hai), II The 2:13; I Pet 1:2.
10) A kholhfai ( Sualnak ihsin a thianter) ih thiam a co ter ( a dik asi tiah a
phuansak hai), I Kor 6:11.
11) A sual mi le thutak kar lakah thleidan theinak fimnak nei dingin hriak a
thih hai, I Jn 2:18-27.
12) Zumtu pawl a kaihruai
a) Pathian ruahnak/duhdan cu zumtu hnenah
a theihter I Kor 2:9-16
b) A zirh hai (Lk 12:11-12; I Kor
2:9-16; I Jn 2:27) ih Khrih thu pawl kha theihhngilh lo dingin a theihter sal
ttheu Jn 14:26
c) Thutak hmuahhmuah ah a hruai Jn
16:13-14
d) Rawngbawlnak lam tthenhnih aw
thei dingin lam a hmuh ( Thutthimnakah: Dung 13:2-4; 16:6-7).
e) Thlacamnak ah mi a bawm Rom
8:26-27; Eph 6:18; Jude 1:20
13) Zumtu pawl thazaang a pe
a) Ruahsannak a neihter, Rom
5:3-5; 15:13
b) Thu a sim, Rom 8:26
c) Bawmnak a pe, Jn 14:16;
15:26; Rom 8:26
d) Thlakamnak a pe, Dung 9:31
14) Huham cahnak a pe
a) Pa Pathian le Jesu Khrih sinak
dik theihnak dik mi a pe, Eph 3:14-19
b) Jesui’ lal sinak a phuangsuak, (
I kor 12:3) ih letlun pumpi ah theihpitu mi asi ter Jn 15:26-27; Dung 1:8.
c) Harsatnak le buainak kar lakah
hmualnei zetin thu a sim, Mk 13;11
d) Tisa duhnak tuahsuak lo dingin
mi a bawm, Rom 8:13; Kal 5:16
15) Zumtui’ nun a luahkhat
a) Khristian nun pitling nunah mi
a hruai, Eph 5:18-20
b) Rawngbawlnak ah hmual a
neihter, ( Thutthimnakah: Dung 6:3; 13:9-12).
16) Rawngbawlnak ih hman dingah Thlarau laksawng mi a pe, I Kor 12:7-11
17) Sunglam nun thleng theinak huham cahnakin (II Kor 3:18) Khristian nuntu
zumtui’ nunah thlarau rah a neihter, Kal 5:22-23.
18) Zumtu pawl Pathian biaknak ah mi a bawm, Phi 3:3
19) Thlarau Thianghlim cu riahsiatter ding asilo ( Eph 4:30) ih a hnattuan tawp
ter ding khal asi lo I The 5:19.
Cuticun Thlarau Thianghlim cu Pathian sinak famkim nei in leilung sersiam thawk
ihsin Pathian hnattuannak ah a tel ringringih milai rundamnak khawkhannak le
ttuansuaknak ah siseh, tulai kawhhran san ah siseh a kumkhua in zumtu pawlin
kilveng tu a siih Khrih a ratsal tikah a siat thei loin kan thuam awk tiang le
sualnak in a hnaihnawk thei lo dinhmun kan thlen tiang catbang loin lam in
hruai ih thazang in pe ringring tu asi. Kan
tlaksamnak khalah kan aiawh in Pathian hnenah
in sim sak tu a siih ziangkim Pathian lungawi zawng kan tuah theinak dingkhalah lam in hruaitu
le in bawmtu asi. Curuangah Thlarau Thianghlim rawngbawlnak fiangten a thei tu
zumtu hrangah hi leitlun nun lala hmanah bawmtu ttha Zesu in in rak kam cia
vekin kan neih mi hin nitin nun khawsak nakah
thin hnangam le lungnuam in tlang lengin Pathian rian, Pathian thatnak cen ding
kan si.
Pathian Thlarau Thianghlim ih ukmi pawl nunah Pathian mizia a phuang suak aw ih
Pathian duhnak cu tuah famkim asi.
2. ZUMTU PAWL NITIN
RAAL PATHUM
•Satan , leitlun le tisa
A–Leitlun
•a) Leitlun
thil ri le nuntudaan (Rom 8:20), leitlun pawl kawm awknak milai pehtlaih awkdan
(James 4:4), pawl hmuahmuah cu milai tluksiatnak ruangah Pathian daan kalah an
cang thluh.
•Baibal sungah
ttongkam hman mi pawl: Aion-age-kum (voi 40); oikumena (voi 35)–the inhabited earth
(especially the old Roman world)-leitlun ro; kosmos-(voi 175)-order-umtudan
pawl le leitlun kaihhruai awknak nuntu le khawsak dan pawl a tel thluh. Leitlun
cu Pathian thawn a ral aw zo ih leitlun ngainatnak cu Pathian thawn a raal aw
mi asi.
•b) Zumtu pawl
cu leitlun nunphung (social kosmos-satanic system) pawl thawn an raal aw.
Asinan zumtu pawl cu leitlun mi thawn an raal aw tinak asilo. “Pathian in
leitlun a duhdawt tuk ruangah” (Jn 3:16) tiah Thuthiang sungah kan hmu. Asile,
Pathian in ziang a duhdawt? Leitlun milai pawl maw leitlun milai nuntu
khawsakdan, asilole leitlun thil le ri? Pathian thu tel loin leitlun kaihhruai
awknak pawl cu satan in a kuathnuai ah a ret cia hai mi an si. Pathian hmin
sunlawinak si loin milai le milai cawimawi awknak le lei tisa diriamnak hrangih
leitlun nunphung pawl cu Pathian thawn a raal aw mi asiih zumtu pawl thaw
khalin a raal aw mi an si.
•c) Leitlun
kumpi le milai kaihhruai awknak, minung ruahnak ah a hngat aw mi fimthiamnak,
tisa taksa le thinlung diriam ternak, milai suangtuahnak in a suak mi biaknak
pawl hi satan kut hnuaiah a ummi an si, I Jn 2:16.
•d) Leitlun
tisa kaihhruai awkdan pawl hi Pathian mithmuh ah sual an si, II Pet 1:4;2:20;
James 4:4; I Jn 4:3; James 1:27; I Jn 3:18.
•Leitlun
thuneihnak le milai cawimawi awknak kumpi kaihhruai awkdan pawl khal hi Pathian
mithmuh ah sual asi, I Jn 4:4; 3:1;2:7; II Pet 3:10.
•Zumtu pawl
nitin nunah nehnak an co thei nak cu zumnak in asi, I Jn 4:4; 5:4,5. Cun mah le
mah fimkhur ten Thlarau Tianghlim kaihhruai nak hnuai ah (Kal 5:16) leitlun
thawn hnawihnih aw lo dingin fial kan si, Rom 12:2.
•
B.
SATAN
•Satan cu hi
leitlun kaih hruai awknak ih lubik asi, Isa 14:13,17; Jn 12:31; 14:30; 16:11;
Lk 4:5-7; Eph 2:2; II Pet 4:3,4. Satan cun zumtu pawl siatsuah ding a tum
ringring, I Pet 5:8.
•Satan huham
cahnak, Isai 14:12,16; Lk 4:5-7; I Pet 5:8; Thup 12:9; 20:3,7,8.
•c) Zumtu
pawlin satan an nehnak cu zumnakin asi, I Jn 4:4; Eph 6:1- 15, Michael vekin
Jude 1:9.
C. TISA
Tisa
sinak mizia cu zumtu nitin nunih raal asi, Rom 8:8. Zumtu mi tampi cu an nitin
nunah an thinlung hmun a luahtu pawl kha ziang asi ti an thei fiang lo ttheu ih
voi tampi cu milai sual mizia ihsin a suak mi ruahnak pawl kha Pathian duhzawng
si hmang tiah ruat tahratin an nunpi ttheu. Cuticun Pathian duhnak hawl loin
milai tisa duhnak le thinlung diriamnak hawl asi tikah thlarau lam nunah
siatnak mi thlentu a siih a takin leitlun nun lala ah siatnak mi a thlen ttheu.
•Rundam cia mi
khal tisa mi zet vekin an um thei, I Kor 3:1-4. Cuticun mai nitin khristian
nunah mai thinlung sung suak pohoh a tuah ih a thlun tu pawl cu zumtu piangthar
sinacingin leitlun tisa mi vekin an taksa peng an hman awknak, Pathian malsawm
pekmi an hmandan, an kiangkap ih um an milai pi an pehtlaihnak, le an insang
nuntudan pawl khalah zianghman danglamnak lang loin an um ttheu. Mai milai tisa
duhnak le ruahnak in a ttha le ttha lo kan ti mi pawl cu siatnak thlen ttheu tu
asi ti an theihhngilh ttheu. Cucu zumtui’ nitin raal asi.
•Zumtu sunglam
nun cu ziang tik lai khalah a do aw ringring mi, tisa le thlarau raal do awknak
hmun a si, Kal 5:16,17; Rom 8:2-4; I Kor 5:5. Curuangah mai tisa duhnak a thlun
ringring ih thlarau in a phutmi dokalh tu cu a nun a thluang thei lo dingih a
tawpnak cu mitthli thawn Pathian nunsimnak a tawng ding.
•Lei tisa mizia
pawl cu zumtu leitlun nunah hlawn thluh verver a theih lo ih nitin nunah neh,
khros parah khenbet ringring asi sawn, Kal 5:16,17
•
3. PATHIAN IN ZUMTU PAWL A KILVENNAK
•Zumtu pawl
leitlun nitin nunah tisa mizia sual, leitlun le satan ral neh thei dingin
Pathian in ziangtin a kilveng ti-thu a hnuailam vekin thuthiang sungah kan hmu
thei.
–Pa Pathian
•Pathian thukam
cu milai dinhmun zirin asilo, Jn 24:6,37; 10:28.
•Pathian huham
cahnakin, Jn 10:29; Jude 28; Rom 8:31,38; Heb 7:25.
•Pathian
duhdawtnak, Jn 3:16; Rom 5:8-11.
•Jesu Khrih
thlacamnak ah kan hmu thei fawn, Jn 17:9-15,20; Heb 7:25.
–Fapa
Pathian
•A thihnak, Rom
8:34; I Kor 15:3,4; Rom 8:1; Jn 3:18.
•A thawhsalnak,
Rom 4:25; I Kor 15:3,4,20 .
–Thlarau
Thianghlim baptism I Kor 12:13; Kal 3:27
•Thlarau
Thianghlim hminsinnak (seal), Eph 4:30; 1:13; II Kor 1:22.
•Pathian in
zumtu pawl raal lak ihsin a runsuak nak.
•Khrih zumtu
pawl hin hi leitlun nun an suahsan hlan cu satan, leitlun le tisa sual raal an
do ringring dingih voi tampi cu minung sinak in tluksiat can, cauh le bah can
an nei ding.
•
16.b.
Pathian in amah zumtu pawl cu a kaitho ringring ding a si.
•Pathian in a
cencilh
•aa) Pa
Pathian- I Kor 3:16-17
•bb) Fapa
Pathian – Kal 2:20
•cc) Thlarau
Thianghlim I Kor 6:19
•Pathian thu
Sam 119:105; Eph 6:10-18
•Thlarau
Thianghlim rawng bawlnak
•Fapa Pathian
in a cahternak
•Thlacamnak
4. RUNDAMNAK
A HLO LO
•Zumtu
piangthar zo pakhatkhat cu a tluksiat tikah a rundamnak a hlo maw hlo lo ti mi
thu ah el awknak tamzet kan ram zumtu pawlin an tawng. Hi tawkah tawiten kan
zoh dingah ka duhmi cu kanmah in ziang kan ruat ti mi hnakin Thuthiangin ziang
a sim ti mi asi. Cun hmunkhat ah Thuthiangin a simmi kha Baibal pumhlum in
ziang a kawk ti mi thawn kan khaikhin thei lawngah Baibal in ziang in sim ti
kan thei fiang thei ding. A dang zawngin kan sim asile, thusutnak a um mi cu,
Pathian in a Fapa Jesu Khrih thihnak in leitlun mi a rundam maw, asilole rundam
theih dinhmun ah leitlun misual pawl cu a tuat hai? Ruahdan dangdang thawn
khaikhin hnik uhsi.
•
A. Arminian
pawl ruahdan
•Jacob Arminius
(1560-1609) ih ruahdan ihsin a suak mi asi. Arminus ih fehpi mi ngaihdan hi kan
ram zumtu hrekkhat lakah a pomtu an um men thei.
•Khristian mi
piangthar pakhatkhat in a rundamnak a hloh thei
•Pathian in
rundam si ding mi pawl a ruatcianak, a rua-hman cianak cu zoin a Fapa Jesu
Khrih a zum dingih zoin a zum lo ding ti mi a rak theihcia nak ah a hngat aw.
•Adam
tluksiatnak ruangah milai sunglam nun cu a zaten a siat thluh lo,
selingbalailet asilo. Curuangah a sia le a ttha a hril theiih amai tuahnakih
zir in rundam co thei, co lo thei asi.
•Mi pangthar
zumtu pakhat cu Pathian duhnak ah hngat aw in a nung asi ahcun hi lei damsungah
famkim nunneih theih asi.
•
B. Zumtu pawl dinhmun himnak
•a) Pai’
tumtahmi Rom 8:30.
•Pa Pathian
in a tumtah vekin a ttuansuak mi a siih
misual pakhat rundam a si thu ah milai rorelnak zianghman a tel lo. Pathian in
amai tumtah vekin a tuah ih milai cu hmanrua ah a hman mi sawn asi. Zumtu pawl
cu Pathian huham cahnak in a kilhim mi an si, Jude 24; Jn 10:28-29. Sualnak
hnuai ah mithi dinhmun ih ta a thlen suak thei tu Pa Pathian cun Fapa Jesu
Khrih ah “ka fa le an si’ tiah a phuan zo mi zumtu pawl cu a hnen thleng dingin
a humhim thei ih pakhat hman hlo loin a hnenah a hruai suak thluh ding asi.
•b) Fapa
hnattuan
•Jesu Khrih ih
palai ttuanak (Rom 8:33, 34), ruangah zumtu pawl cu an him ih Pathian hmaiah a
mawhsiat thei tu ding zohman an um lo. Fapa Jesu Khrih in misual pawl sualman a
pek sak lawng si loin an sualman a peksak ih Pai’ insang sungtel sinak a pek
hai hnu ah vanram an thlen hlan lo an hrangah palai a ttuan ih Pai’ duhnak
vekin Pa in a hnenah mawhpurhnak a pek mi zumtu pawl cu pakhat hman hloh lo
dingin an hrangah rawngbawlnak le awiawhnak hnattuan a ttuan ringring asi, Jn
6:39-40; Heb 7:25; Jn 17:15,17,21,24.
•
c. •Thlarau
Thianghlim
•Hrintharnak le
siamtharnak, Tit 3:5. Thlarau Thianghlim cun zumtu pawl cu hrintharnak a pek ih
an sunglam nun khalah a siam thar sal asi.
•Hminsinak
khen, ( I Kor 6:19,20). Zumtu pawl cu rundamnak ni famkim a thlen hlan lo
Pathian fa an sinak hminsinnak cu Thlarau Thianghlim in an parah tuah a siih
zohman in an la hlo thei lo.
•Baptisma, I
Kor 12:13. Thlarau Thianghlim in zumtu pawl cu bapstisma a pek hai ih Pai’
insang sungtel sinak neiin lam a hruai hai.
•Rundamnak ni
hrangah hminsin nak tuah, Eph 4:30. Zumtu pakhat cio cu a ra lai dingmi
rundamnak ni sunglawi ah cawimawi ding, Pathian fa le an si ti theihtheihnak ah
hminsin tuah an si.
•
5. Piantharnak
daltu
Milai
thlarau cu thutak theihtheihnak nei lo, mithi asi vekin Pathian Thlarau
Thianghlim in thutak theihternak in a hrinthar, sersiamthar, fiangternak
lawngah piantharnak cu cang thei mi asi. Cucu Thlarau ih hrinmi ti asi. Culai
lakah, milai lam ruahnak sungah daltu vekin a lang theu mi pawl tla cu:
•Milai
tthathnak ah hngat awknak, Rom 7:8. Baibal sungih mino milian pa bangin milai
in mai tuah tthatnak le felnak ruangah rundam kan si ve theinak dingah Pathian
in ziangtalah in siar sak ve sehla kan duh ttheu.
•Khristian nun
thianghlim kan zoh hmaisa, Jn 10:10. Milai in sakhua mi cu ziangvek asi ding,
mi piangthar cu ziangvek asi dingih ziangvekin a um ding ti ruahnak kan rak
neih cia mi ruangah voi tampi mi tampi in cumi dinhmun thleng thei dingah an
ruat lo ruangah piantharnak an ttih.
•Kan sualnak in
kan theihnak a khuh ttheh, mihlo kan si, Lk 19:10. Kan sual thinlungin thutak a
dodal ruangah theihnak tlasam in zum ngamnak khal kan nei lo ttheu.
•Milai mithmuh
ih fel tawkin theih awk nak ruangah vanram kai tlak ah kan ruat aw ttheu, Rom
3:10.
•Rinhlelhnak
kan nei ringring, I sai 44:22 .
•Sual damkhan
kan nei ringring, I Jn 1:8,9. Zumtu piangthar zo zovek khal a tam le amal ti
men famkim lonak le sualnak thawn hi lei damsung cu an nung ringring asi ti kan
ruat tel lo ttheu.
•Milai sakhua
fehpi dan in piantharnak cu kan hawl ttheu 2 Tim 1:9. Pathian in ziangvek
lamzin in tuah sak ih khui tawk feh ding ka si ti hnakin mailai thinlungin
sakhua lamzin a sial mi sawn ah kan tthum aw ttheu.
•
6. Piangthar
nunah si ding daan
•Zumtu mi
piangthar nun ah a lotheihlo ih a ttul mi pawl a umih cu pawl tuah loin mi
piangthar pakhat a nung asi ahcun a nunah harsatnak maksak a tong dingih
Pathian a vuihram thei. Asinan Pathian in a khawkhan cia mi vekin a nung asi
ahcun a nitin nunah leitlun vanram a hmang ringring ding.
•Khrih ah Pathian thawn pehzawmnak ah lungawinak: mi pakhat
cu thihnak ihsin a luat ti a theih awk tikah lung awi loin a um thei lo ding. Phi
4:4
•Thlacamnak in
Pathian thawn pawl kawm awknak, Jn 15:7.
•Baibal Thiang
siar nak, Dun 17:11. Nitin nunah Pathian duhzawng hawlin Thuthiang a siar
ringring dingih Pathian thawn pawlkawm nak a nei ringring ding.
•Thu lunnak, Jn
14:21. Milai tisa duhnak hnakin Pathian duhdan in a nung sawn ding.
•Pathian ah
tthum/hngat awknak, I Pet 5:7; Sam 37:5. Nitin nun ih siat le tthat ah siseh
lungawi aipuan khal siseh Pathian ah a hgnat aw ringring ding.
•Thlrau hlo
veinak le Thuthangttha phuannak, Mth 4:14; Jer 9:1. Mi pakhat in Khrih ah
lungawinak nunthar a neih tikah a kiangkap ih a unau le a minung pi pawlin nei
ve hai sehla ti a duhsak ding.
•Nunhlun
suahsannak, II Kor 5:17. Rundam asi zo mi pa cun a nunhlun, Pathian thawn a
kalh aw mi nuntudan le mizia pawl cu a tanta hrimhrim ding.
• Sual
huatnak, Thuf 8:13. Amai sung ih um sual hi a hua ding. Cuvek thotho in a
kiangkap ih sual khal a hua dingih sual tuahnak hmun khalah a um thei lo ding.
•Bawmnak
dilnak, Mth 5:6. Ziangkim ah milai rinsan loin Pathian a rinsan dingih bawmnak
a dil ringring ding.
•Pumpeknak Dung
1;8; Rom 12:1,2. A nunnak le taksa ruangpi cu amai ta asi nawn lo ti a thei
dingih Pathian duhdan ah a hngat aw in a pum a pe aw ding.
•Nunsimnak, Heb
12:5-8. Piangthar cu Pathian in a fa vekin nun a sim hrimhrim asi.
•Thlarau in a zirh ding
•Ziangkim
theihnak a pe ding, Jn 14:26. A nitin nunah Pathian duhnak vekin nun thiam
dingin a zirh ding.
•i)Thutak ah mi
a hruai, Jn 16:13
•ii) Hnangamnak
mi a neihter, Jn 14:16-17
•iii) Huham
cahnak mi a pek, Dung 1:8
•iv) Sia le
ttha theidan theinak mi a pek, I Jn 2:15
•v) Nunmawi ah
mi a hruai, I Kor 7:35; I Pet 2:12
•vi) Hminsinnak
in tuah, II Kor 1:22
8.Khristian
nun tthanlennak
•Kal 4:19; II Pet 3:18; I Pet 2:2
•Nunhlun suahsan/tanta ding mi le thihter dingmi, Kol 3:5,8
i) Milai
ruahnak ah hngat awknak; ii) Ngai awknak;iii)Bawrhhlawh nun, iv) Hurnak/taksa
hiarnak; v) Tisa caknak sual; vi) duh awmnak; vii) Thinhenghmannak; viii) Ngwl
tohnak; ix) Huat awk nak; x) Relsiat awknak; xi) Ttongkam bawrhhlawh; x)
Thuphan le bum awknak;
Nunthar in thuam awk dingmi, Kol 3:12-14
•i) Lainatnak le duhdawtnak; ii)
Ngilneihnak; iii) Ngawi tlawm awknak/hnuaidawrnak; iv) Thinsau nak; v)
Tuarfainak
•
9. Khristian
nun tthalennak daltu
•Thinlung
thlahdahnak, II Kor 4:1,16; Heb 12:3,5; Thuf 4:23
•Zalennak
hmansualnak, Kal 5:13; Rom 6:1; I Pet 2:16
•Rualpi pawl
mi, kiangkap hnaivai pawl thawi pawl kawm awknak ttha lo, tisa mi thawn pawl
kawm awknak, I Kor 15:33,34 (Kal 6:7)(Sam 1;1); Thuf 4:14; 13:30; I Kor 5:11;
Eph 4:29.
•Sual phuannak,
mahle mah cek awk felnak le Pathian hnenah ngaidamnak nei lo, Thuf 18:13; Sam
32:3-5; I JN 1:8-10
•Lungawi thiam
lo, Eph 4:26
•Thinhengnak,
Eph 4:26; Sam 4:4; Mth 5:22; James 1:19; Thuf 29:22 Sam 103:8; Jn 4:2.
•Hnattuan
daithlannak, II Tim 4:2; Phi 2:12; Nu 8:11; Mth 20:1; JN 6:27; 9:4; Dung 13:2;
I Kor 3:12; Phi 1:6; Kol 3:23; I The 4:11; 5:12; II The 3:10
•Sumpai thu ah
fel lonak, sum ngainatnak, I Tim 6:10; Thus 5:10; Mth 6:24; 27:5; Lk 3:14; Dung
5:2; Heb 13:5; I Pet 5:2
•Midang parah
hngat awknak, I Jn 5:10; Rom 8:16; Kal 4:6
•Nuamnung cen
duhnak, I Tim 5:6; II Tim 3:4; Thuf 10:23; 21:17; Eph 1:5,9; II Tim 3:4; II Pet
2:13
•Pawl kawmnak
nei lo, zumtu mahte lawng nung cu thlemnak doneh a har
•Pawisak nei lo
le nun daithlang, Hla 12:5; Mth 12:36; Jer 48:10
•Nitin mai
khros phurh zuam lo, Mth 10:38
•Ttih hrut, Num
13:31; I The 5:14; II Tim 1:7
•Lar duhnak,
Mth 23:5; Mth 6:1,25,16
•Buainak, Sam
37;7; Thus 4:8; I Kor 5:12; I The 4:11; Isai 32:6; Tit 2:5
•17)
Hmuhsuamnak Thuf 12:16; Sam 69:9; Thuf 22:10; Rom 15:3
10. Zumtu LE sualnak
Paingthar zo sualah a tluksiat tikah:
•Pathian ah
lungawinak a hlo, Sam 51:8,13,12
•Pathian thawn
pawl kawmnak felfai neih a theih lo, Sam 66:18; Thuf 22:8-13
•Nunah thlarau
hnattuannak alang thei lo, Eph 4:30
•Siatcamnak a thleng
thei, Sam 12:5,6
•Pathian hmin a
siatter, II Sam 12:14
•Taksa thihnak
a thlen thei, Dung 5:1-5
•Nunsimnak a
tong ding, Heb 12:5-8
Piangthar le sualnak: Mizia pahnih:
nunsimnak
Piangtharnak:
Pathian hnatuan asi ih i)
Pathian/Thlarau Hrin mi: Jn 3:3-8; Tit. 3: 5; Eph.2:8,9 asi ih ii) Pathian in
milai thlarau a Sersiamthar nak asi: 2 Kor. 5:17 Khrih ah sersiamthar kan si.
Cutin, Pathian in hna a tuan tikah milai ziangtin a lang ti asile i) Sir
awknak/Khrih hrangah nun pek awknak : Dung. 13:3,5: Dung 2:38; 3:19, 11:21;
Dung 20: 21, in a lang. Sual huatnak : Rm. 7:24, 25 khal a lang cih ding. Ka
piangthar ti si in tisa nunhlum hnuai ah nungin sual tuah sunzawm rero tu cu a
tong mi a thei aw lo asi. Khrihfa ka si tisi, sual tuah sunzawm rero tu cu thuphan
per asi: I Jn 2:4. Cuticun, Pathian in a sersiamthar mi pawl cu an sungah
Thlarau Thianghlin in a cencilh ih Thlarau thununnak hnuai ah an nung, Rm.
8:11, 9. Curuangah, milai tisa mizia in a ukmi, Khrih ih Thlarau co lo tu pawl
cu Pathian ta an si lo: Rm. 8: 9.
Sualnak: Sualnak timi cu Dan buarnak : I Jn.3:4 asi ih Sualman cu thihnak asi:
RM. 6:22. Sualnak timi cu Zumnak ihsin a suak mi lo pohpoh : RM. 14: 23 kha
asi. Thiltha asi ti thei nacing in tuah lo cu sual asi: Jn 4:17. Diklo,
dinglonak, thuphan pohpoh cu sual asi: I Jn 5: 17. Sual tisa mizia ih rah pawl
cu ( Gal. 5: 19-21) nupa sualnak, a bal mi mizia, a mawi lo mi hnatuannak,
milem zuk biaknak, polsia cangvaihnak, ral awknak, tawh awknak, iksiknak,
thinhengnak, hamtamnak, a bur a bur in tthen aw aw in rem awk lo nak, nahsuah
awknak, zuritnak, zoh mawi lo ih nuncan, cu bang tuk pawl; ngaidam thei lonak
Mt. 14, 15 ta an si. Mizia sual in a ukmi ( Rm. 7: 13-15), Sualnak a tuah
sunzawm rero tu pawl su Satan fa pawl an si: I Jn. 3: 8; 3: 10.
Pathian fa pawl cun sualnak an tuah sunzawm lo: Sual cu-Pathian thawn um tlang
thei lo mizia, lungput, tuahnak asi. Piangthar(Pathian fa) pawl cun sualnak an
tuah sunzawm lo: I Jn 3:6; 3: 9. Piangthar taktak pawl cu tisa mizia in a uk
lo: Rm. 8: 9.
Thiamcoternak: Cutin kan sim laiah Khrih ah rundam kan sinak, Pathian hmaiah
mifel, mitha, tiah thiamcoter kan si nak thawn cawhpolh lo ding a thupi zet.
Kan khuahlan sualnak ihsin thiamcoter kan sinak cu Dan thlun ruangah siloin
Pathian zangfahnak ruangah asi ( Gal. 2: 16; 5:4; Rm. 3: 28; 4:25; 5:16, 18).
Pathian zangfahnak in asi ( Rm. 5:17). Rundamnak cu Pathian laksawng asi
(Eph.2: 8,9; Tit.3: 5).
Zumnak nung cu tuahnak in a thlun: Tuahnak tel lo zumnak cu zumnak thi asi:
James 2: 17-20, 26. Tuahnak titikah sakhua mi sinak ih felnak le tuahnak men
asi lo, sual ihsin sir aw in sual cu dungtun tahratin Khrih hrangah nun hi asi.
Tisa mizia sal ihsin luat in Pathian thu hnuaiah tuhlut awknak asi. Pathian
fate pawl cun sual an tuah sunzawm nawn lo, I Jn. 3:6; 3:9.
Mizia pahnih: Thlarau le tisa; zumtu
piangthar pawl khal hi leitisa kan suahsan hlan cu mizia pahnih kan sungah a um
ringring lai-tisa le thlarau. Tisa mizia ih kaihhruai mi cu sualnak, thutak
theithei lo, thihnak : Rm 8: 6, 7, 8, 13. Sualnak a tuah rero tu cu sual ih sal
asi John 8:34 ih Pathian fa asi lo. Thlarau Thianghlim in kaihhruai mi lawngin
thutak theihtheinak, nunpi theinak, Pathian fa an si: Rm. 8:13, 14.
Mizia pahnih-Tisa maw thlarau mizia-Khuimi kan cawm?: Nitin kan nunah kan
hmuhton mi, kan mit in kan hmuh mi, kan hna le kaa sungah alutmi, kan taksa in
kan dai le kan theih (feel) mi pawl siseh kan kaa le taksa ihsin a suak mi
pohpoh pawl hin kan sung lam ih a um mi mizia pahnih, thlarau mizia maw a cawm,
tisa miza ti fimkhur ringring a tul. Tisa mizia a cawm tu cu na raal an si ih
thlarau mizia a thang lian ter tu kha na rualpi tha bik sawn asi.
Curuangah, ziang mizia in kan nitin nun, kan ruahmi le tuahmi, tongkam pawl hi
in-uk ti theih awk a tul. Ih kan thluak bu, khawruahnak sungah khua a luahkhat
tu hi thlarau rawltha maw asi tisa rawl tha ti thei aw aw in thlitfim ringring
tul mi kan si. (Rm. 8:5) Nna thluak/khawruah ziangin a lo luahkhat timi zoh
awaw.
Numsimnak:
Pathian fa, piangthar pawl cu sualnak tuah tikah nunsim kan si : Heb. 12: 3-5;
zumtu mi zo khal, thil a tuah sual pang, sualnak ah a tluksiat tikah a sual a
phuang aw aw (cpnfession) ih a sir awk asi ahcun (Piangthar hnu) ngaidam a si:
I Jn 1:9. Zokhal sual a thup tu cu a hlawhtling dah lo ding: Thufim 28:13.
Sualnak thuptu cun thihnak tla a tong thei.. Dung 5: 1-11; Nunsim theih lomi cu
tuarnak le thihnak in a thlun thei: I Cor. 5: 1-6; Heb 10: 26; 27.
Sualnak le kawhhran:
Sualnak in kawhhran sungah mi tampi zonzaih apek, a bal ter; defile many : Heb
12: 15. Zumtu unau lakah sual an um tikah ziangtin tuah ding? Mat. 18: 15-17;
James 5: 19, 20. Mimal in sim hnu ah an duh lo asile kawhhran hnenah thlen
ding. Nunsimnak ah zumtu/kawhhran tuanvo : I Kor. 5: 11, 13, 10.
Piangthar pawl cu sual do ding, sual lo
ding , nun thianghlim in nung ding kan sinak thu :
Thianghlim nun nung dingin kawhmi kan si: I Kor. 1: 2; 2 Pet. 3: 14. Pathian
sal kan si. ( Rm. 6: 22). Thianhlimnak um loin zohman in Pathian an hmu lo
ding: Heb. 12:14-17
Pathian in a hman zo mi thlu se pawl
tawn mi: Pathian hman zomi, thutak thei zo hnu ah dungtawlh a ttihnungzia:
Ananias te nupa, Dung 5:3; thuphan an per, an thawhhlun an thup: an nupa in an
thi
Judas Iscgariot: Jesu dungthlun asinan tangka 30 ah Jesu a zuar: A awk that aw
aw, a ril a parh theh
David Siangpahrang: Mi nupi a ruiret pi, tual a that: Siangpahrang sinak a
hloh, a nupi a fapa in a ihpi
Lot Nupi: Sadom khua ihsin runsuak a sinan, Pathian thu alunglo ih dunglet a
hawi: cilungah a cangta.
Jonah: Pathian in afialmi a tuah duh lo, a tlan: Nga pi sungah nithum sung a
um.
Samson: Nunau ah a tlusie: A mit tiang a raal pawlin an phorhsak
Saul siangpahrang: Pathian thu awi loin ral pawl rannung a rak lak: A
siangpahrang sinak a hloh ih a thi
Moses: tongkam khat thinheng in a tuah: Cannaan ram a lut ngah lo
11. Khristian nun lungawinak tlaksamnak
•Pathian
remruat ah tthum aw loin milai ruahnak ah hngat awknak, Rom 8:28
•Pathian
rinsannak nei lo, zumnak mal, I Sam17:45-46; Sam 37:5; 125:1
•Vanlam zoh nun
nei lo, Dung 7:55; Kol 3:1
•Theihthiamnak
tlaksamnak, Phi 4:4
12.
Piangthar tisa mi le thlarau mi
Piangthar
tisa mi, I Kor 3:14; Heb 5:12
·
Mai hmakhua lawng ruat
ringring: Midang zawnruahnak nei lo
·
•Cawmcawp ttul rriinngg : Cawnawi in ringring
·
•Rawl hak ei thei lo, thutak theihtheinak nei lo
·
•Thinheng awl, hngintteu rriinngg
·
•Phur awl, riahsiat awl
·
•Mai thu lawng duh
·
•Thei bik vekin um ringring
·
•Milai lawm le porh duh
·
Thentthek awknak le
lamtang tuah awknak
·
•Siatnak cing ringringih thungrulh hmang, thincin hmang
·
•Nehnak nun nei lo, sual thawn tthenhnih aw thei lo
13. Thlarau ah
a khat mi
·
ThlarauThianghlim
luahkhat nun: Eph. 5:18
·
Nehnak nun nei,
thlarau ih khat, Sam 1:1-3
·
Hmailam hrang
tumtahnak ruat, Mth 20:24 (Na ruahnak sungah ziang a um ti na cek tikah na nun
kha ziangin a lo uk ti na thei thei ding).
·
Pathian thu ah tuhlut
awknak nun hngngamnak , Rom 5:10
·
Lungawi thiam
ringring, Phi 4:4; Hab 3:17
·
Nundan thiam, Phi 4:13
·
A ttha zawngih pomdan
thiam, Rom 8:28
·
Nunpitling, Jn 10:10;
Eph 2:7
·
Dunglam thusia hngilh
hmailam thilttha hrang zuam vivo, Phi 3:13
·
Ziangkim theihthiamnak
le tuarthiamnak, Phi 4:13-14
•
14.Ruahsannak in tuarfainak
•Thlarau in a
hrin mi pawl hmuahhmuah cu Pathian huham cahnak hnuaiah ret le kilhim an si
dingih a tawpak tiang venhim an si ding.
•Thuthiang
sungah kan hmuh thei mi
•a) Khrih ih
ni sunglawi a thlen hlan lo, Phi 1:6
•A ruat cia
pawl a ko, thiam a coter ih a cawi mawi ding, Rom 8:30
•Zohman kan hlo
lo ding, Jn 6:38-39
•Zo in saw in
tthen thei ding, Rom 8:31-39
•Zianghman kan
parah mawhsiatnak a um nawn lo, Rom 8:1
•An siatral dah
lo ding, Jn 10:27.
•A tlunih
Pathian Thuthianghlim ttongkam kan hmuh tikah zumtu unau pawl ziangvek
harsatnak le thlemnaklak khalin siseh in zangfah ih a Fapa hman ui loin in pe
tu kan Pathian cun thihnak ihta in tlen suak lawng hman si loin amah lala in a
hnen kan thlen tiang dam le lung awiten in kaihruai in in kilveng vivo ding
asi. Ziangkim kan tonmi cu kan hrang hlawknak le tthatnak ah a canter thluh leh
ding.
•b) A tawp
tiang kilhimmi pawl lawng a takin thlarau in a hrinmi an si thu kan theifiang
leh ding. A ttongkam hrekkhat pawl zohhnrih hnik uhsi: Jn 8:31, keimah ah nan
um asi ahcun; Heb 3:14, a tawp tiang kan …; I Jn 2:19, in tlansan, ziangah tile
anmah cu kanmah lakih mi an silo. Curuangah zumtu unau pawlin kan rualpi le
unau pakhatkhat in tlansan ih dung in sip san hmuh tikah zianghman thanau ding
a um lo, Pathian Thlarau in a hrinmi an si ahcun amah Pathian lala in lam a
hruai dingih lamzin dikah an ra kir sal ding. Asinan Pathian thlarau in a hrin
ngaingai lo mi pawl cu milai in zianghman simbet hlah uhsi.
•
15.
Cawimawinak
•Jesu Khrih a
voihnihnak a ratsal tikah Pathian hna a ttuan ding. Adam ihsin thawkin a ratsal
tiang Khrih zumtu hmuahhmuah cu a thi cia khal an thosal dingih a siat thei lo
mi kumkhua nunnak in an thuam aw ding. I Kor 15:12-58; I The 4:14-17.
•Taksa thar
umtuzia
•Taksa taktak a
si ding, Lk 24:39
•Jesu Khrih vek
kan si ding, I Jn 3:2; I Kor 15:20
•A siat thei lo
mi asi ding, I Kor 15
•Cawimawi zo mi
taksa asi ding, Mth 13:43; Mth 17:1-5
•Huham cahnak
thawn a thuam aw ding, I Kor 15:43.
•Zumtu unau,
Pathian in leitlun le a sungih um pawl a sersiam hlan ihsin a khawkhan vekin
kannih kan can khalah ziangkim milai rundamnak hna a ttuanih tuisunah a ttuan
vekin Khrih a ratsal hlan tiang a ttuan sunzawm vivo ding. Cutikah, hi leitlun
nun hi kan suahsan tikah Pathian in in duhdawtnak le kan hrangah ziangkim hna a
ttuan mi fiangten kan hmuh leh tikah tuah theihnak nei lo le zumnak tlasam in
kan nun rero hi mak kan ti zet leh ding. A Fpa hman ui loin thihnak ihsin in
runsuak thei tu kan Pathian cun amai insang sungtel ah in ruat zoih “Ka Fa”
tiah in kawh vekin kannih khalin “Ka Pa” tiah kawh theinak kan nei ve ruangah a
duhmi cu kan parah tuah famkim thei dingin huham cahnak le duhdawtnak famkim a
nei asi ti kan theihnak hin kan nun hnangamnak ropi le ziangvek harsatnak khal
raltha zetin pahtlang ngamnak thazang le raltthatnak in neihter cio hram seh.
Amen.
•
Buaipi
ttheu mi bungcang
•Kal 5:4, milai
felnak in thiamco le rundammi si na tum asi le Pathian in lamzin a lo ruahhman
sak cia mi na thlun lo asi.
•Heb 6:4-6,
rundamnak a hlo thei tiah mi pakhatkhat in a zirh asile a voihnihnak rundamnak
a um lo ti mi thu khal a zirh tel a ttul.
•Jn 15:6, Jesu
Khrih ih thutthenak tohkham thu a simnak asi
•II Pet 2/Jude
in a simmi cu zum lotu fehsual pawl thu asi.
•Sual huatnak,
Thuf 8:13. Zumtu pawl cun sual an hua.
•Sual nun
simnak Heb 12:5-8. Pathian in a fa tak pawl cu a kumkhua sual lakah an tluksiat
lo nak ding hrangah an nitin nunah nun a sim ringring ih Pathian ttihzah le
Pathian tel loin ka nung thei lo asi ti an theihtheinak dingah an fehnak lamzin
ah nun a simih a kai hruai ringring.
•Pathian in a
thei thiam, Jn 10:3. Pathian in a tlen cia mi pawl cu a thei hai ih a kilhim.